title: Dodge WC-57

text:
Dodge WC-57 Command Car on yhdysvaltalaisen Dodgen valmistama komentoauto. Eräs tunnettu auton käyttäjä oli kenraali George S. Patton.
__notoc__


title: Sharon Clark

text: Sharon Olivia Clark (o.s. Weber, s. 15. lokakuuta 1943 Seminole, Oklahoma) on yhdysvaltalainen entinen valokuvamalli, näyttelijä ja Playboy-tyttö.


title: Sharon Clark

text: Clark oli Playboyn elokuun 1970 "Playmate of the Month" ja vuoden 1971 Playmate of the Year.


title: Sharon Clark

text: Clark opiskeli sosiologiaa Oklahoman yliopistossa ja toimi opettajana Mikronesiassa. Vuonna 1968 hän meni naimisiin Bob Clarkin kanssa. Clark esiintyi useissa televisio-ohjelmissa vuosina 1976–1996, esimerkiksi Charlien enkeleissä vuonna 1977.


title: Meta Knight

text: Meta Knight on maskia pitävä sininen pallo. Meta Knightilla on myös miekka nimeltä "Galaxia". Meta Knightilla on keltaiset silmät mitkä vaihtavat väriä mielialan mukaan. Meta Knightilla on violetit tossut ja violetti/sininen viitta.


title: Winchester ’73 – kohtalon ase

text: Winchester ’73 – kohtalon ase ("Winchester ’73") on Anthony Mannin ohjaama yhdysvaltalainen lännenelokuva vuodelta 1950. Elokuvassa esiintyvät James Stewart, Shelley Winters ja Stephen McNally.


title: Winchester ’73 – kohtalon ase

text: Elokuvan alkuperäisenä ohjaajana oli Fritz Lang, joka jäi projektistä kuitenkin sivuun. Stewart suositteli ohjaajaksi tämän jälkeen Mannia. Elokuva oli ensimmäinen, jossa näyttelijä sai osuuden lipputuloista. Tuottajalla ei ollut varaa maksaa Stewartin palkkiota. Stewart ehdotti, että hän saisi oman osuudensa lipputuloista. Järjestelystä on tämän jälkeen tullut Hollywoodissa suosittu.


title: Parhaan tanssiohjauksen Oscar-palkinto

text: Parhaan tanssiohjauksen Oscar-palkinto oli Yhdysvaltain elokuva-akatemian vuosittain jakama Oscar-palkinto. Palkintoa jaettiin vuosina 1936–1938.


title: Parhaan tanssiohjauksen Oscar-palkinto

text: Alla olevassa listassa voittajat on merkitty elokuvan julkaisuvuoden mukaan.


title: Loving You

text: Loving You voi tarkoittaa seuraavia:


title: Studentteatern

text: Studentteatern on ruotsinkielinen harrastajateatteri Helsingissä. Nuori Vivica Bandler perusti Studentteaternin vuonna 1939 ja vuosien mittaan Studentteaternista on kehittynyt yksi suurimmista ruotsinkielisistä harrastajateatteriryhmistä Suomessa.


title: Studentteatern

text: Studentteaternia vetävät nuoret aikuiset, jotka vuosittain valitsevat itselleen ammattilaisohjaajan. Nykyään Studentteatern koostuu kahdesta ryhmästä. Teatteriryhmä Studentteatern tekee noin kaksi produktiota vuodessa ja improvisaatioryhmä IMP pyrkii vuosittain useaan improvisaatioesitykseen.


title: Studentteatern

text: Vuonna 2006 Studentteatern esitti Sarah Kanen näytelmän "Psykos 4.48" (ohjaus Maria Lundström) ja sai Hangon teatteritreffien taiteellisen Antonia-palkinnon. Palkinto jaetaan esitykselle, joka edustaa taiteellista rohkeutta ja moninaisuutta suomenruotsalaisessa teatterissa.


title: Studentteatern

text: Studentteaterin lyhytelokuva "Reflex" (ohjaus Marc Svahnström) näytettiin Råfilm-ohjelmassa YLEn ruotsinkielisellä kanavalla FST5 vuonna 2008. Studentteaterin esitys "Katastrofer och Strofer" Stella Parlandin ja Annika Sandelinin teksteistä (ohjaus Niklas Groundstroem), lähetettiin Ylen ruotsinkielisessä Radioteatterissa.


title: Studentteatern

text: Studentteatern on osa Helsingin yliopiston ylioppilaskuntaa ja on vuodesta 1951 kirjattu Suomen yhdistysrekisteriin.


title: Rijswijk

text: Rijswijk on Alankomaissa, Etelä-Hollannin provinssissa sijaitseva kunta. Asukkaita kunnassa on 46 702 (31.12.2008) ja väestötiheys on 3 324 as./km². Kunnan pinta-ala on 14,48 neliökilometriä, josta vettä on 0,43 km². Rijswijkin pormestari on Ineke van der Wel-Markerink. Kunnan keskuspaikka on samanniminen kuin kuntakin.


title: Rijswijk

text: Rijswijkin naapurikunnat ovat Leidschendam-Voorburg koillisessa, Pijnacker-Nootdorp idässä, Delft etelässä, Westland lounaassa ja Haag luoteessa.


title: Rijswijk

text: Rijswijkin ystävyyskaupungit ovat Beroun Tšekissä ja Condega Nicaraguassa.


title: Rijswijk

text: Rijswijkissä järjestetään vuosittain jokaisena syyskuun lauantaina Herfstpop-niminen musiikki- ja tanssifestivaali. Tapahtuma järjestetään Wilhelminapark-nimisessä puistossa. Rijswijkissä on monia ravintoloita, jotka tarjoavat esimerkiksi kreikkalaista, turkkilaista ja indonesialaista ruokaa. Lisäksi kunnassa toimii kahviloita ja ulkoilmakahviloita, joista jotkut ovat talvisinkin auki. Rijswijkin nähtävyyksiin kuuluvat muun muassa Oude Kerk eli "vanha kirkko" ja St. Boniface -kirkko.


title: Rijswijk

text: Rijswijkin alueella on ollut asutusta jo 6 000 vuotta sitten. Rijswijkistä on löydetty muun muassa tältä ajalta peräisin olevia eläinten luita ja ruukunsirpaleita. Myös Rooman valtakunnan aikana kunnan alueella tiedetään olleen asutusta, mutta se hävisi noin vuoden 270 jaa. tienoilla.


title: Rijswijk

text: Alue, jolla nykyinen Rijswijk sijaitsee, oli alun perin ruohomaata. Rijswijkin alueelle saapui jälleen 700- ja 1100-luvuilla asukkaita, jotka ottivat osan ruohomaasta käyttöönsä. Nämä asukkaat rakensivat nykyisen Oude Kerkin paikalle pienen pyhälle Bonifatiukselle omistetun kirkon. Rijswijkin väkiluku oli vuoden 1500 tienoilla noin 500 ja pääasiassa asukkaat olivat karjankasvattajia.


title: Rijswijk

text: Rijswijkin alueella oli aikoinaan jopa neljä linnaa ja linnoitusta. Vuonna 1697 Rijswijkin Huis Ter Nieuwburg -palatsissa allekirjoitettiin "Rijswijkin rauha". Rauhaan päättyi yhdeksänvuotinen sota. 1800-luvun lopulla ja 1900-luvun alussa Rijswijk kasvoi voimakkaasti Oude Kerkin ympäristöön. Cromvlietin ja Leeuwendaalin alueet rakennettiin 1930-luvulla. Saman vuosikymmenen aikana Rijswijkin väkiluku kasvoi 3 000:sta 18 000:een. Kasvu jatkui jälleen toisen maailmansodan jälkeen ja monina vuosina Rijswijk onkin ollut yksi Alankomaiden nopeimmin kasvavista kunnista.


title: Jalkaväkirykmentti 69 (talvisota)

text: Jalkaväkirykmentti 69 (JR 69) oli talvisodassa Kollaan rintamalla palvellut suomalainen rykmentti, joka oli osa 23. divisioonaa. Rykmentin komentajana toimi everstiluutnantti Kaarlo Raunio ja se koottiin maan eri puolilta sotatalvena siviilistä asepalvelukseen kutsutuista miehistä. Rykmentti kävi talvisodan viimeisinä viikkoina niukoin varustein ja ammuksin kiivaita taisteluita venäläisylivoimaa vastaan ja onnistui osaltaan pitämään Kollaan suomalaisilla.


title: Singapore Flyer

text: Singapore Flyer on maailman toiseksi suurin maailmanpyörä. Se on 165 metriä korkea ja sijaitsee Singaporen Marina Centre -alueella. Singapore Flyer valmistui vuonna 2008 ollen maailman suurin maailmanpyörä vuoteen 2014 saakka, jolloin 2,5 metriä korkeampi High Roller otettiin käyttöön Las Vegasissa.


title: Ángel Maturino Reséndiz

text: Ángel Maturino Reséndiz (1. elokuuta 1959 – 27. kesäkuuta 2006) oli "rautatietappajana" tunnettu sarjamurhaaja, jonka epäiltiin murhanneen ainakin viisitoista ihmistä Yhdysvalloissa. Useat murhat tapahtuivat rautatien läheisyydessä.


title: Ángel Maturino Reséndiz

text: Reséndiz oli FBI:n kymmenen etsityimmän rikollisen listalla. Heinäkuussa 1999 Resendizin sisar suostutteli tämän antautumaan poliisille. Hänet tuomittiin kuolemaan Claudia Bentonin raiskauksesta ja murhasta ja teloitettiin Teksasissa myrkkyruiskeella kesäkuussa 2006.


title: Rijswijk (täsmennyssivu)

text: Rijswijk tarkoittaa seuraavia asioita:


title: Talo joen rannalla

text: Talo joen rannalla ("House by the River") on Fritz Langin ohjaama yhdysvaltalainen film noir -elokuva vuodelta 1950. Elokuva perustuu A. P. Herbertin romaaniin "The House by the River", josta käsikirjoituksen on tehnyt Mel Dinelli. Elokuvan pääosissa näyttelevät Louis Hayward, Jane Wyatt ja Lee Bowman


title: Talo joen rannalla

text: Langin edellinen elokuva "Salaisuus oven takana" oli menestynyt taloudellisesti huonosti, ja hänen arvostuksensa oli vähentynyt. "Talo joen rannalla" oli pienempi b-elokuva. Se tuotti Yhdysvalloissa suhteellisen hyvin, mutta ei päässyt laajaan levitykseen Amerikan ulkopuolella, joten se on Langin vähemmän tunnettuja elokuvia.


title: Talo joen rannalla

text: Elokuvan tapahtumat sijoittuvat joen rannalle. Kirjailija Stephen Byrne työskentelee rannalla olevassa talossa. Hänellä on sisäkkö, jota hän lähentelee. Kun nainen vastustaa, hän kuristaa tämän hengiltä. Kriitikko löytää elokuvasta useita yhtäläisyyksiä elävään elämään. Byrnen veli on jalkapuoli, Langin veli sairasti psoriasista. Byrne on samalla tavalla julman omahyväinen kuin mistä Langia moitittiin. Byrnen ja hänen vaimonsa suhdetta häiritsevät aviorikokset samalla tavalla kuin Langin ja hänen vaimonsa. Lisäksi Langin vaimo kuoli epäselvissä oloissa, poliisitutkinnan mukaan ampumalla itseään rintaan, mutta myöhemmin on huhuttu Langin syyllisyydestä.


title: Talo joen rannalla

text: Jänteväksi pienten puitteiden rikosmelodraamaksi luonnehditussa elokuvassa sävellaji on viritetty synkäksi. Häikäilemättömän tyypin nostamista keskeiseksi on pidetty mielenkiintoisena ratkaisuja, ja kriitiikissä kaivattiinkin enemmän kuvausta päähenkilön mielenliikeistä ja motiiveista.


title: Talo joen rannalla

text: Elokuvan halpuus näkyy monissa kohdin, esimerkiksi lavasteissa, mutta kriitikko toteaa, että se jää taka-alalle elokuvan edetessä. Muun muassa joen käytössä on hienosti toteutettua symboliikkaa. Edestakaisin vellova vuorovesi kuvastaa pelkoa kiinnijäämisestä ja toisaalta julkisuuden tuottamasta riemusta ja epäilysten onnistuneesta torjunnasta.


title: Signals

text: Signals on kanadalaisen rockyhtye Rushin yhdeksäs studioalbumi. Albumi julkaistiin vuonna 1982. Albumin tunnetuin kappale on sen avausraita "Subdivisions"


title: Reicheltia halsteadi

text: Reicheltia halsteadi on meressä elävä pallokala. Se on sukunsa ainoa laji.


title: Reicheltia halsteadi

text: "R. halsteadi" jää noin 16 cm pitkäksi.


title: Reicheltia halsteadi

text: "R. halsteadi" elää Tyynenmeren lounaisosassa. Sitä on tavattu vain Australian keskiosan itäosasta. Se elää hiekkapohjaisilla alueilla juuri rannan aaltojen murtumisalueen tavoittamattomissa.


title: Bredtvetin keskitysleiri

text: Bredtvetin keskitysleiri oli natsien Osloon Norjan miehityksen aikana perustama keskitysleiri. Keskitysleirin tilat olivat alun perin toimineet sisäoppilaitoksena mutta syksyllä 1941 natsit muuttivat laitoksen käyttötarkoituksen keskitysleiriksi. Bredtvetin keskitysleiri ehti olla käytössä toukokuuhun 1945 asti, ja sen toiminta-aikana leirissä pidettiin yli tuhatta vankia.


title: Bredtvetin keskitysleiri

text: Keskitysleirin tiloissa toimii nykyisin naisten vankila.


title: Dodge WC-62

text: Dodge WC-62 "Weapon Carrier" 6x6 on raskas kuljetusauto, jossa on tilaa kymmenelle miehelle. 3,7-litrainen moottori tuotti 92 hevosvoimaa. WC-62:ta valmistettiin vuodesta 1942 toisen maailmansodan päättymiseen saakka.


title: Hangon teatteritreffit

text: Hangon Teatteritreffit () on Suomen suurin ruotsinkielinen teatterifestivaali. Tapahtuma järjestetään vuosittain kesäkuussa Hangossa. Ohjelmassa on neljän päivän aikana noin 30-40 esitystä, sekä aikuisille että lapsille. Teatteritreffien yhteydessä järjestetään myös keskusteluja sekä työpajoja.


title: Hangon teatteritreffit

text: Ohjelman laatii "Hangö teaternträff rf" -yhdistyksen hallitus. Esitykset ovat enimmäkseen suomalaisten teatteriryhmien ruotsinkielisiä esityksiä. Mukana on myös suomenkielistä ja ulkomaalaista teatteria.


title: Hangon teatteritreffit

text: Hangon teatteritreffit järjestettiin ensimmäistä kertaa vuonna 1991. Silloin teatterityöntekijät järjestivät pienoisfestivaalit Hangon makasiineissä, jotta pääsisivät näkemään toistensa esitykset. Nykyään Hangon teatteritreffit vetävät noin 3 000 hengen yleisön, mikä tekee tapahtumasta Suomen suurimman ruotsinkielisen teatteritapahtuman.


title: Hangon teatteritreffit

text: Hangon teatteritreffeillä myönnetään joka vuosi Antonia-palkinto esitykselle, joka edustaa taiteellista rohkeutta ja moninaisuutta suomenruotsalaisessa teatterissa.


title: Allopurinoli

text: Allopurinoli (CHNO) on orgaaninen yhdiste. Allopurinolia käytetään veren korkean virtsahappopitoisuuden, hyperurikemian, ja sen seurauksien kuten kihdin hoidossa.


title: Allopurinoli

text: Allopurinolia voidaan valmistaa käyttämällä lähtöaineina 3-aminopyratsoli-4-karboksamidia tai 3-amino-4-etoksikarbonyylipyratsolia. Molemmista saadaan allopurinolia antamalla niiden reagoida formamidin kanssa.


title: Allopurinoli

text: Allopurinolin käyttö kihdin hoidossa perustuu virtsahappoa tuottavan entsyymin ksantiinioksidaasin toiminnan haittaamiseen. Allopurinoli itsessään metaboloituu noin kahdessa tunnissa ksantiinioksidaasin vaikutuksesta, mutta sen aineenvaihduntatuote alloksantiini eli oksipurinoli sen sijaan estää tehokkaasti ksantiinioksidaasin toimintaa. Allopurinoli on yksi yleisimmistä kihtilääkkeistä sen hyvän tehon vuoksi. Lisäksi aine aiheuttaa sivuoireita harvoin.


title: Allopurinoli

text: Allopurinolin sivuvaikutukset ovat varsin harvinaisia. Oireina saattaa esiintyä iho-oireita, kuten ihottumaa. Vakavampia, mutta erittäin harvinaisia sivuvaikutuksia ovat eosinofilia ja maksavauriot.


title: Allopurinoli

text: Allopurinoli voimistaa atsatiopriinin ja merkaptopuriinin vaikutusta, joten niiden käyttöä tulee vähentää, jos niitä käytetään samanaikaisesti allopuriinin kanssa. Allopurinolin ja kaptopriilin yhteiskäyttö voi johtaa erittäin vakavaan Stevens–Johnsonin oireyhtymään. Etakryynihappo heikentää allopurinolin tehoa.


title: Sphoeroides pachygaster

text: Sphoeroides pachygaster on pallokalalaji, joka elää lämpimissä merissä maapallon ympäri. Kalan pituus on tyypillisesti noin 26 cm. Se esiintyy yleensä 50-250 metrin syvyydessä.


title: Luis Medina Cantalejo

text: Luis Medina Cantalejo (s. 1. maaliskuuta 1964 Sevilla, Espanja) on entinen espanjalainen jalkapalloerotuomari. Espanjan pääsarjassa hän on tuomitsi vuodet 1998–2009. Kansainvälisenä erotuomarina hän toimi vuodet 2002–2009.


title: Luis Medina Cantalejo

text: Ensimmäisen ottelunsa pääsarjassa Cantalejo tuomitsi 30. elokuuta 1998 Real Sociedadin ja Real Oviedon välillä. Myöhemmin urallaan hän tuomitsi muun muassa Copa del Reyn finaaliottelussa.


title: Luis Medina Cantalejo

text: Vuoden 2006 MM-kilpailuissa hän oli ainoa espanjalainen erotuomari. Alun perin Manuel Mejuto Gonzálezin piti tuomita MM-kilpailuissa, mutta hänen avustavat erotuomarinsa eivät läpäisseet kuntotestejä. Täten Cantalejo korvasi Mejuto Gonzálezin. MM-kilpailuissa Cantalejo tuomitsi yhteensä neljä ottelua: kaksi alkulohkojen ottelua, yhden neljännesvälieräottelun ja yhden puolivälieräottelun. Hän toimi myös neljäntenä tuomarina finaaliottelussa, joka käytiin Italian ja Ranskan välillä. Cantalejo on tuominnut myös urallaan ""El Clásicossa"", jossa kohtaavat Real Madrid ja Barcelona.


title: Luis Medina Cantalejo

text: Kausi 2008–2009 jäi hänen erotuomariuransa viimeikseksi. Hän tuomitsi Copa del Reyn finaaliottelun sekä 7. toukokuuta 2009 pelatun Uefa-cupin finaaliottelun, joista jälkimmäinen jäi hänen uransa viimeiseksi.


title: Antonia-palkinto

text: Antonia-palkinto () on taiteellisista ansioista myönnettävä suomenruotsalainen teatteripalkinto, joka jaetaan Hangon teatteritreffien yhteydessä. Voittaja edustaa taiteellista rohkeutta ja moninaisuutta suomenruotsalaisessa teatterissa. Ensimmäinen Antonia-palkinto jaettiin vuonna 2006.


title: Antonia-palkinto

text: Palkintoraati valitsee voittajan koko näytäntövuoden suomenruotsalaisesta ohjelmistosta. Hangon teatteritreffien hallitus nimeää raadin puheenjohtajan, joka puolestaan valitsee raadin muut jäsenet. Raadin kokoonpano on salainen, kesäkuun palkinnonjakoon saakka. Raati koostuu joka vuosi eri ryhmistä. Antonia-palkintoa ovat olleet jakamassa muun muassa kriitikot, yleisö sekä näyttelijät.


title: Antonia-palkinto

text: Antonia-palkinto on nimetty Hangon teatteritreffin perustajan, animaatio-ohjaajan sekä taiteilijan Antonia Ringbomin mukaan.


Antonia-palkinto


title: Antonia-palkinto

text: Raati koostuu näytelmäkirjailijoista.


title: Antonia-palkinto

text: Teatteri: Svenska teatern


title: Antonia-palkinto

text: Näytelmä: Vittra


title: Antonia-palkinto

text: Käsikirjoitus: Margaret Edson


title: Antonia-palkinto

text: Ohjaaja: Ulrika Bengts


title: Antonia-palkinto

text: Ensi-ilta: 17.1.2008


title: Antonia-palkinto

text: ”Valitsimme Vittran, koska se on vahva ja runollinen teksti, joka käsittelee, ei enempää tai vähempää kuin elämää ja kuolemaa. Ohjaus on kokonainen ja älykäs. Esitys osoittaa rohkeutta tarttua vaikeaan aiheeseen, myös mustan huumorin kautta. Pääroolitulkinta on loistava ja vivahteikas - eheän ensembletyöskentelyn kärkenä.”


title: Antonia-palkinto

text: Näyttelijäraati, puheenjohtaja Paul Olin


title: Antonia-palkinto

text: Pääroolissa nähtiin Hellen Willberg professori Bearingina.


title: Antonia-palkinto

text: Nominoidut esitykset 2008: ”Das Fliegende Spektakel” (Fisches Nachtgesang ja Wasa Teater), ”Brevet från Sibirien” (Lilla Teatern), ”Vittra” (Svenska Teatern), ”Caligula” (Viirus), ”Hamlet” (Nya Rampen ja Wasa Teater) ja ”Perfekt” (Teater 90 °).


title: Antonia-palkinto

text: Teatteri: Teater 90 ° & Sirius Teatern


title: Antonia-palkinto

text: Näytelmä: Valerie Jean Solanas ska bli president i Amerika


title: Antonia-palkinto

text: Käsikirjoitus: Sara Stridsberg


title: Antonia-palkinto

text: Ohjaaja: Maria Lundström


title: Antonia-palkinto

text: Yleisöraati


title: Antonia-palkinto

text: Teatteri: Viirus


title: Antonia-palkinto

text: Näytelmä: No Reaturn


title: Antonia-palkinto

text: Ohjaaja: Cezaris


title: Antonia-palkinto

text: Raadin mukaan No Return on muistutus teatterin sisimmästä olemuksesta. Se osoittaa, kuinka hyvä kertomus voi tarjota yleisölle odottamattoman maagisen teatterielämyksen. Lisäksi näytelmä romuttaa psykologisen realismin diktatuuria suomenruotsalaisessa teatterissa.


title: Antonia-palkinto

text: Kriitikkoraati, puheenjohtaja Tomas Jansson


title: Voimistelu kesäolympialaisissa 1936

text: Voimistelu kesäolympialaisissa 1936 käytiin telinevoimistelussa yhdeksässä eri lajissa 10.–12. elokuuta. Kilpailupaikkana toimi Dietrich Eckart Theater. Isäntämaa Saksa oli Berliinin olympialaisten ylivoimaisesti paras voimistelumaa voittaen kuusi yhdeksästä jaossa olleesta olympiakultamitalista.


title: Pelagocephalus marki

text: Pelagocephalus marki on meressä elävä pallokala. Se on sukunsa ainoa laji.


title: Pelagocephalus marki

text: "P. marki" jää noin 12 cm pitkäksi.


title: Pelagocephalus marki

text: "P. marki" elää Tyynenmeren lounaisosassa Uuden-Seelannin lähivesillä, sekä Atlantin kaakkoisosassa lähellä Etelä-Afrikkaa.


title: Liv Lindeland

text: Liv Lindeland (s. 7. joulukuuta 1945 Norja) on norjalainen entinen valokuvamalli, näyttelijä ja Playboy-tyttö.


title: Liv Lindeland

text: Lindeland oli Playboyn tammikuun 1971 "Playmate of the Month" ja vuoden 1972 Playmate of the Year. Hän oli näyttelijä-tanssija Cyd Charissen miniä.


title: Tradenomilakki

text: Tradenomilakki on päähine, joka on suunniteltu vain tradenomeille. Lakkia voivat käyttää sekä valmistuneet tradenomit että tradenomiopiskelijat.


title: Tradenomilakki

text: Lakin kupu on valkoinen ja panta harmaa, johon on kiinnitetty kullattu tradenomilyyra. Lakissa on myös vihreä/hopeinen tupsu, joka on kiinnitetty kuvun lisäksi myös lipan viereen.


title: Wolfheart (albumi)

text: Wolfheart on portugalilaisen Moonspell-metalliyhtyeen ensimmäinen studioalbumi, joka julkaistiin vuonna 1995. Sen kappaleet on laulettu englanniksi lukuun ottamatta kappaleita "Trebaruna" ja "Ataegina" sekä kappaleen "Alma Mater" kertosäettä, jotka ovat portugalinkielisiä. Trebaruna ja Ataegina ovat lusitanialaisen mytologian jumalattarien nimiä.


title: Anne B. Ragde

text: Anne B. Ragde (s. 3. joulukuuta 1957 Odda) on norjalainen kirjailija, joka on saanut maailmanmainetta trilogiansa ensimmäisen osan "Berliininpoppelit" ansiosta.


title: Anne B. Ragde

text: Ragden esikoisteos, lastenkirja "Hallo! her er jo!", ilmestyi 1986. Sittemmin hän on kirjoittanut useita lasten- ja nuortenkirjoja, muun muassa Sigrid Undsetin elämäkerran, josta hän sai Bragen palkinnon. Hänen ensimmäinen teoksensa aikuisille, "En tiger for en engel", ilmestyi 1990. Sen jälkeen häneltä on ilmestynyt useita romaaneja, rikosromaaneja ja novellikokoelmia. Hänen romaaninsa "Berlinerpoplene" (suom. "Berliininpoppelit", 2009) sai lämpimän vastaanoton niin lukijoilta kuin kriitikoiltakin. Sitä on myyty norjassa yli 250 000 kappaletta, ja se on käännetty yli 15 kielelle. Financial Timesissa se sai myönteisen vastaanoton, ja jatko-osat "Eremittkrepsene" (suom. "Erakkoravut") ja "Ligge i grønne enger" ("Vihreät niityt") olivat yhtä suuri menestys. Trilogiasta on tehty televisiosarja, jonka näki Norjan televisiossa yli miljoona katsojaa.


title: Anne B. Ragde

text:
Ragde jatkoi trilogiaansa, ja se sai neljännen osan Perintötila vuonna 2017. Viides osa Elämänrakentajat ilmestyy vuonna 2018.
Kertomuksen päähenkilöinä ovat Neshovin veljekset, joista vanhin Tor pitää sikatilaa ja asuu vanhempiensa kanssa. Keskimmäinen veli Margidon viettää poikamieselämää ja työskentelee hautausurakoitsijana. Nuorin pojista on sisustussuunnittelija Erlend, elämännautiskelija, jolla on miesystävä Kööpenhaminassa. Veljekset ja vanhimman veljen tytär tapaavat ensimmäisen kerran pitkään aikaan kokoontuessaan äitinsä kuolinvuoteelle. Teosta sävyttää musta anarkistinen huumori.


title: Natriumhypokloriitti

text: Natriumhypokloriitti on kemiallinen yhdiste, jonka molekyylikaava on NaClO. Sitä käytetään valkaisuaineena ja hapettimena, ja sitä valmistetaan johtamalla kloorikaasua natriumhydroksidiliuokseen: Cl+ 2 NaOH ↔ NaClO + NaCl + HO.


title: Natriumhypokloriitti

text: Natriumhypokloriittia käytetään selluloosan valkaisuun ja uimahallien veden desinfiointiin. Sillä on kloorimainen haju. Se liukenee veteen täysin, voi kulkeutua vesistöihin ja se on erittäin myrkyllistä vesieliöille. Hapot tai happamasti reagoivat aineet vapauttavat natriumhypokloriitin kanssa reagoidessaan kloorikaasua, joka on erittäin myrkyllistä.


title: Greg Page

text: Greg Page (25. lokakuuta 1958 Louisville, Kentucky – 27. huhtikuuta 2009 Louisville) oli yhdysvaltalainen ammattinyrkkeilijä ja WBA:n tunnustama raskaan sarjan maailmanmestari 1984–1985.


title: Greg Page

text: Amatöörinä Page voitti kansallisen Golden Gloves -mestaruuden vuonna 1978. Ammattilaisurallaan hän voitti 19 ensimmäistä otteluaan, neljännellätoista kerralla 11. helmikuuta 1980 voitto riitti jo USBA:n raskaan sarjan mestaruuteen. Vuonna 1984 Larry Holmes luopui WBA:n maailmanmestaruudesta, jolloin Page sai mahdollisuuden otella tittelistä Tim Witherspoonia vastaan 9. maaliskuuta, mutta hävisi ottelun pistein. Uusi mahdollisuus hänelle koitti saman vuoden joulukuun 1. päivänä, jolloin hän onnistui yllättäen tyrmäämään eteläafrikkalaisen Gerrie Coetzeen Sun Cityssä. Seuraavana vuonna 29. huhtikuuta hän hävisi pistein Tony Tubbsille ja menetti maailmanmestaruutensa. Hän alkoi hävitä, mutta voitti kuitenkin tyrmäyksin vielä Mike Tysonin harjoitusottelussa. Page lopetti ottelemisen vuonna 1993 mutta palasi kehään vielä 1996 ja voittikin 14 ottelua putkeen.


title: Greg Page

text: Ottelussa Dale Crowea vastaan 9. maaliskuuta 2001 42-vuotiaana Page sai aivoruhjeen ja vaipui koomaan. Hänelle jäi toispuolinen halvaus ja hän toipui pyörätuolikuntoiseksi. Huhtikuussa 2009 hän kuoli nyrkkeilyvamman komplikaatioihin.


title: Greg Page

text: Greg Page otteli ammattilaisena yhteensä 76 kertaa. Hän voitti otteluista 58, joista peräti 48 tyrmäyksellä. Häviöitä kertyi 17 sekä yksi ratkaisematon.


title: SoHo

text: SoHo on kaupunginosa New York Cityssä Manhattanin alueella. Aiemmin taiteilijakaupunginosana tunnettu seutu on nyttemmin keskiluokkaistunut ja tullut kiinteämmäksi osaksi kaupungin keskustaa. Nimi on muodostettu paikanmääreestä, "South of Houston Street" eli Houston kadun eteläpuoli, sanojen "South" ja "Houston" alkuosista. SoHo-nimen keksi tiettävästi taidemaalari ja insinööri Aaron Roseman 1960- ja 1970-lukujen vaihteessa. Lontoon samannimisestä rempseästä kaupunginosasta muistuttava nimi oli tarttuvampi kuin kaupungin suunnitteluviraston alueelle antama nimi "South Houston Industrial District" tai yleisesti käytössä ollut kutsumanimi "Hell's Hundred Acres".


title: SoHo

text: Kaupunginosa oli Yhdysvaltain tunnetuimpia punaisten lyhtyjen alueita Yhdysvaltain vapaussodan jälkeiseltä ajalta aina 1850–luvulle asti, jolloin aluetta alettiin kehittää pienteollisuus- ja varastoalueeksi. Lafayette, Houston ja Canal katujen sekä kuudennen avenuen rajoittama alue säilyi tärkeänä pienteollisuusalueena aina toisen maailmansodan päättymiseen.


title: SoHo

text: SoHo kehittyi teollisuusalueesta taiteilijakaupunginosaksi 1960-luvun loppupuolella, kun New Yorkin pormestari Robert Wagnerin "Artists in Residence" -kehitysohjelma salli taiteilijoiden ateljee-asunnot vanhojen teollisuus- ja liikerakennusten ylempiin kerroksiin. Alueen valinta historialliseksi kaupunginosaksi vielä lisäsi taiteilijoiden kiinnostusta 1970-luvulla. Eniten taidegallerioita oli 1980-luvun lopulla, jolloin myös vähittäiskauppiaiden kiinnostus alueeseen heräsi. Kauppojen alueelle tulon myötä tilavuokrat nousivat pakottaen taidegalleristit muualla, pääasiassa Chelseaan. SoHon alueesta kehittyi yksi New Yorkin hienoimpien muotiliikkeiden alue ja sinne muutti taiteilijoilta vapautuneisiin Loft-asuntoihin niin sanottuja juppeja.


title: Makrosykli

text: Makrosykli on rengasmainen makromolekyyli tai molekyylin osana oleva makromolekulaarinen rengas. Makrosyklejä esiintyy useissa biologisissa rakenteissa, esimerkiksi hemoglobiinin hemi-proteiinissa, kasvien lehtivihreässä eli klorofyllissä sekä B-vitamiinin rakenteessa.


title: Makromolekyyli

text: Makromolekyyli on sellainen molekyyli, jolla on joko suhteellisen suuri molekyylimassa tai sellainen rakenne, joka sisältää paljon toistuvia rakenneyksiköitä, joilla on suhteellisen pieni molekyylimassa. Molekyylimassaa voidaan pitää suhteellisen suurena, jos yhden tai useamman rakenneyksikön poistaminen tai lisääminen ei vaikuta merkittävästi yhdisteen ominaisuuksiin (poikkeuksena tilanne, jossa molekyylin hienorakenne ratkaisee molekulaariset ominaisuudet). Jos molekyylillä tai sen osilla on suhteellisen suuri molekyylimassa tai useita toistuvia pienimassaisia yksiköitä, sitä voidaan pitää makromolekulaarisena tai polymeerisenä yhdisteenä.


title: Makromolekyyli

text: Makromolekyylisiä yhdisteitä esiintyy kaikkialla elollisessa luonnossa, ja niillä on keskeinen biokemiallinen merkitys. Sellaisia ovat esimerkiksi nukleiinihapot (DNA ja RNA), proteiinit, selluloosa ja tärkkelys. Rakenneyksikköinä ovat nukleiinihapoissa eräät yksinkertaiset sokerit ja orgaaniset emäkset sekä fosforihappo, proteiineissa aminohapot, selluloosassa ja tärkkelyksessä glukoosi.


title: Makromolekyyli

text: Keinotekoisesti valmistettuja makromolekyylisiä aineita ovat muovit kuten polyeteeni, polyvinyylikloridi (PVC) ja polyesterit. Niissä rakenneyksikköinä ovat eräät pienimolekyyliset orgaaniset yhdisteet.


title: José Luis Mendilibar

text: José Luis Mendilibar (s. 14. maaliskuuta 1961 Zaldibar, Espanja) on espanjalainen jalkapallovalmentaja. Heinäkuusta 2015 lähtien hän on toiminut SD Eibarin päävalmentajana.


title: José Luis Mendilibar

text: Mendilibar oli amatööritason jalkapalloilija pelaajaurallaan. Hän ei koskaan pelannut Espanjan pääsarjassa. Vuonna 1994 hän lopetti pelaajauransa ja siirtyi valmennustehtäviin. Valmennusuransa alussa hän toimi muun muassa Athletic Bilbaon juniorijoukkueiden valmentajana. Edustusjoukkueen päävalmentajaksi Mendilibar pääsi ensi kertaa Lanzarotessa ja sen jälkeen Eibarissa.


title: José Luis Mendilibar

text: Kaudella 2004–2005 hän onnistui melkein nostamaan pienellä budjetilla pelanneen Eibarin maan pääsarjaan, joukkueen jäätyä vain muutaman pisteen päähän suorasta nousupaikasta. Seuraavaksi hän siirtyi Athletic Bilbaon edustusjoukkueen päävalmentajaksi, mutta pesti jäi kuitenkin vain muutaman kuukauden mittaiseksi. Athleticin alkukausi oli siihen mennessä huonoin koskaan sen pääsarjahistoriassaan. Vuonna 2006 hän siirtyi Valladolidin päävalmentajaksi.


title: José Luis Mendilibar

text: Mendilibar luotsasi debyyttikautensa päätteeksi Valladolidin Segunda Divisiónin mestariksi ja takaisin pääsarjaan. Vauhti Primerassa on ollut kuitenkin seuralle kovaa, mutta sarjapaikka säilyi kahden perättäisen 15. sijan turvin. Kaudella 2009–2010 seura vajosi jälleen putoamistaisteluun ja Mendilibar sai lopulta potkut helmikuun alussa 2010 seuran majaillessa sijalla 17.


title: José Luis Mendilibar

text: 14. helmikuuta 2011 Mendilibar palasi valmennustehtäviin siirtyen putoamista vastaan taistelevan Osasunan peräsimeen. Hän korvasi tehtävässä potkut saanneen José Antonio Camachon. Hän sai potkut päävalmentajan tehtävästä 3. syyskuuta 2013.


title: José Luis Mendilibar

text: Toukokuun lopussa 2014 kerrottiin, että Mendilibar siirtyy kesällä Levanten päävalmentajaksi. Pesti jäi lyhyeksi, sillä kehno kauden aloitus johti potkuihin jo lokakuussa 2014.


title: José Luis Mendilibar

text: Kesä-heinäkuun vaihteessa 2015 Mendilibar palasi pääsarjassa pelaavan SD Eibarin päävalmentajaksi.


title: Pioni (fysiikka)

text: Pionit eli "formula_1-mesonit" ovat mesoneihin kuuluvia hiukkasia. Pioneita on kolme erilaista, jotka eroavat toisistaan sähkövarauksen osalta, ja niitä kuvaavat symbolit ovat π, π ja π. Ne ovat mesoneista keveimpiä ja niillä ennustetaankin olevan suuri vahvan vuorovaikutuksen vaikutusala.


title: Pioni (fysiikka)

text: Pionit kuuluvat muiden mesonien tavoin hadroneihin. Nykyisen käsityksen mukaan pionit koostuvat yhdestä kvarkista ja yhdestä antikvarkista.


title: Pioni (fysiikka)

text: Pionien olemassaolon ennusti japanilainen hiukkasfyysikko Hideki Yukawa vuonna 1935, jolloin hän esitti idean vahvaa vuorovaikutusta välittävästä hiukkasesta, jota nykyään kutsutaan pioniksi. Ensimmäinen kokeellinen todiste pionin olemassaolosta läydettiin, kun vuonna 1947 brittiläinen ydinfyysikko Cecil Powell Bristolin yliopistosta alaisineen suoritti korkeaenergisen kosmisen säteilyn tutkimusta ydinreaktion valokuvausmenetelmällä. He havaitsivat π- ja π-pionit. Myöhemmin havaittiin π-pionit hiukkaskiihdytinkokeissa.


title: Pioni (fysiikka)

text:
Koska pionit koostuvat kvarkeista, ne kuuluvat hadroneista muodostuvaan ”hiukkasperheeseen”. Pionit kuuluvat mesoneihin, sillä ne koostuvat yhdestä kvarkista ja yhdestä antikvarkista, kun taas toinen hadronien ryhmä, baryonit, muodostuu kolmesta kvarkista.
Pionien spinluku on nolla, joten ne kuuluvat myös bosoneihin.


title: Pioni (fysiikka)

text: Pionien elinaika on melko lyhyt, ja ne hajoavat nopeasti heikon vuorovaikutuksen johdosta muiksi hiukkasiksi. Yleisimmin pioni hajoaa myoniksi ja sen antineutriinoksi tai antimyoniksi ja myonin neutriinoksi. π- ja π-pionien säteilyä voidaan kuvata hajoamisyhtälöillä


title: Pioni (fysiikka)

text: missä formula_4 on myoni, formula_5antimyoni, formula_6 myonin neutriino ja formula_7 myonin antineutriino.


title: Pioni (fysiikka)

text: Harvinaisempi hajoamismoodi π- ja π-pioneille on hajoaminen elektroniksi ja tämän antineutriinoksi tai positroniksi ja elektronin neutriinoksi. Tällaista hajoamista kuvataan yhtälöillä


title: Pioni (fysiikka)

text: missä formula_10 on elektorni, formula_11 positroni, formula_12 elektronin neutriino ja formula_13 elektronin antineutriino.


title: Pioni (fysiikka)

text: Neutraali pioni π hajoaa muiksi hiukkasiksi sähkömagneettisen vuorovaikutuksen takia. Yleisin neutraalin pionin hajoamismoodi on siroaminen kahdeksi fotoniksi


title: Pioni (fysiikka)

text: missä formula_15 on fotoni.


title: Pioni (fysiikka)

text: Harvinaisempi neutraalin pionin hajoamismoodi on säteily elektroniksi, positroniksi ja fotoniksi:


title: Appenzellin Alpit

text: Appenzellin Alpit on Läntisiin Alppeihin kuuluva vuoristoalue, joka sijaitsee Sveitsissä, Appenzell Ausserrhodenin, Appenzell Innerrhodenin ja Sankt Gallenin kantonien alueella. Korkein huippu on 2 502 metriä merenpinnan tasoa korkeampi Säntis.


title: Appenzellin Alpit

text: Appenzellin Alpit jakautuvat kuuteen pienempään vuoriston osaan:


title: Appenzellin Alpit

text: Appenzellin Alppien alueella on monia hiihtokohteita, niistä suosituimpia ovat Chäserrugg ja Kronberg.


title: Ykkösen kausi 2009

text: Ykkösen kausi 2009 oli vuonna 1973 perustetun Ykkösen 37. kausi. Ykköseen osallistui 14 joukkuetta ja joukkueet pelasivat 26 ottelua. Kaudella 2009 Ykkösen voitti AC Oulu, joka nousi Veikkausliigaan. Toiseksi sijoittunut KPV karsi liigapaikasta JJK:n kanssa, ja viimeiseksi jääneet TP-47, Atlantis FC ja FC Kiisto tippuivat Kakkoseen. Ykkösen maalikuningas kaudella 2009 oli 19 maalilla FC Hämeenlinnan Pekka Sihvola.


title: Ykkösen kausi 2009

text: Kaudeksi 2009 Veikkausliigasta Ykköseen tippui FC KooTeePee, ja Kakkosesta Ykköseen nousivat Klubi 04, FC PoPa ja FC Kiisto.


title: Helsingin pelastusliitto

text:
Helsingin Pelastusliitto ry (HELPE ry) on pelastusalan kattojärjestö Helsingissä toimiville, paloturvallisuustyön ja väestönsuojelutyön rekisteröidyille yhdistyksille. HELPE on yleishyödyllinen kansalaisjärjestö, jonka tavoitteena on edistää helsinkiläisten omatoimista varautumista ihmisten, omaisuuden ja ympäristön turvaamiseen normaali- ja poikkeusoloissa.
HELPE perustettiin joulukuussa 1992 yhdistämään vapaaehtoinen väestönsuojelu- ja paloturvallisuustyö Helsingissä. HELPE:n tärkeä yhteistyökumppani on Helsingin kaupungin pelastuslaitos. Helpe ry:n toiminnanjohtajana toimii Olli-Veikko Kurvinen ja hallituksen puheenjohtajana Mika Paavilainen Laajasalon VPK:sta.


title: Helsingin pelastusliitto

text: HELPE kuuluu jäsenjärjestönä Suomen Pelastusalan Keskusjärjestöön. HELPE:n jäseniä ovat Helsingin kaupunki, Helsingin Väestönsuojeluyhdistys HVSSY, Helsingin sopimuspalokunnat eli VPK:t (Helsingin VPK, Haagan VPK, Laajasalon VPK, Lauttasaaren VPK, Malmin VPK, Marjaniemen VPK, Oulunkylän VPK, Pakinkylän VPK, Pitäjänmäen VPK, Puistolan VPK, Pukinmäen VPK, Tammisalon VPK, Tapanilan VPK, Vanhan Käpylän VPK ja Vuosaaren VPK), Niinisaaren TPK, sekä Arctech Helsinki Shipyard TPK. Lisäksi HELPE ry:n kannatusjäsenenä toimii Arctech Helsinki Shipyard Oy.


title: Helsingin pelastusliitto

text: HELPE sijaitsee Helsingin väestönsuojelun johtokeskuksen kalliosuojassa, osoitteessa Lääkärinkatu 3.


title: Helsingin pelastusliitto

text:
Helsingin pelastusliitto HELPE Oy perustettiin vuonna 2002. HELPE Oy:n tarkoituksena on
pääkaupungin yritysturvallisuuden kehittäminen koulutuksen ja konsultoinnin keinoin sekä varojen hankkiminen Helsingin pelastusalan aatteelliselle järjestötyölle. Helsingin pelastusliitto ry omistaa HELPE Oy:n sataprosenttisesti. HELPE Oy:lle siirtyi HELPE ry:n harjoittama yritysturvallisuuskoulutus. HELPE Oy kouluttaa yritysten suojeluorganisaatioita, järjestää erilaisia turvallisuuskorttikoulutuksia sekä ja konsultoi, suunnittelee ja kouluttaa yritysten turvallisuussuunnitelmien tekemisen.


title: Sisäilmasairaudet

text: Sisäilmasairauksilla tarkoitetaan yleensä kosteusvaurioperäisiä sairauksia, joihin liittyy altistumista homeille ja niiden aineenvaihduntatuotteille. Kosteusvaurioperäisiin oireisiin ja sairauksiin kuuluu useita mekanismeja. Näitä ovat esimerkiksi infektiot, toksiset vaikutukset, allergiat, ärsytysvaikutukset ja systeeminen inflammaatio.


title: Sisäilmasairaudet

text: Suomalainen tutkimusryhmä onnistui osoittamaan vuonna 2017 suoran yhteyden sisäilman heikon laadun ja työntekijöiden oireilun välillä. Ryhmä onnistui samalla kehittämään sisäilman myrkyllisyyttä kuvaavan mittarin, joka perustuu ympäristömyrkyille äärimmäisten herkkien sian siittiöiden käyttöön ilmanlaadun inkikaattorina. Aiemmat tutkimukset olivat epäonnistuneet suoran syy-yhteyden osoittamisessa sen vuoksi, että sopivaa mittaria oli ollut niin vaikea löytää. Oireita aiheuttavia mikrobeja ei kannata mitata koehenkilöistä, koska ne eivät lisäänny pääsääntöisesti ihmisen elimistössä.


title: Sisäilmasairaudet

text: Yksilölliset erot oireilussa ja sairastelussa voivat vaihdella paljonkin, kuten muidenkin ympäristöaltisteiden yhteydessä. Erot riippuvat altistuksen keston ja vakavuuden lisäksi esimerkiksi geeniperimästä, aikaisemmasta terveydentilasta ja ravitsemuksesta. Altistumisen yhteydessä on todennettu seuraavia tekijöitä: homeet ja niiden itiöt, mykotoksiinit, bakteerit, bakteerien endotoksiinit ja muut soluseinän komponentit, amebat, tuhoeläinten läsnäolo, hyttyset ja pölypunkit sekä rakennusmateriaalien kemialliset päästöt.


title: Sisäilmasairaudet

text: Mikrobikasvustoille altistuminen saattaa aiheuttaa infektioita, mykoosia, nenä- ja sivuonteloiden tulehdusta, IgE-välitteisiä allergioita, astmaa ja muita yliherkkyyksiä, keuhkotulehduksia, immuunisuppressiota, immunomodulaatiota, autoimmuunisairauksia, mitokondrioiden toimintahäiriöitä, syöpiä, munuaissairauksia, DNA-addukteja sekä mutaatioita mitokondrioiden DNA:ssa.


title: Sisäilmasairaudet

text: Kosteusvaurion seurauksena syntyneen mikrobikasvuston aiheuttama selvästi yleisin oire on uupumus tai heikotus. Mikrobien itiöille ja aineenvaihduntatuotteille altistuminen aiheuttaa usein myös neurokognitiivisia oreita, lihas- ja nivelkipuja, päänsärkyä, unettomuutta, heikotusta ja pyörrytystä, ahdistuneisuuta, masentuneisuutta, ärtyisyys, ruoansulatuskanavan ongelmat, vapina, tasapainohäiriöt, sydämentykytys, verisuonitulehduksia, angioödeemaa ja keskushermoston toimintahäiriötä.


title: Sisäilmasairaudet

text: Yleensä eri tavoin vaikuttavia mekanismeja on paljon ja ne vaikuttavat toisiinsa. Altistumisen yhteydessä tapahtuu usein inflammaatioreaktio, jolla on merkittävä rooli kosteusvaurioperäisten sairauksien ilmenemisessä. Merkittävä mekanismi kosteusvaurioperäisissä terveysongelmissa on hapetusstressi.


title: Sisäilmasairaudet

text: Helsingin seudun yliopistollisen keskussairaalan infektiosairauksien klinikan ylilääkärinä työskennelleen Professori Ville Valtosen mukaan terveydenhuoltohenkilöstö tuntee homesairaudet ja niihin liittyvät yliherkkyydet huonosti, minkä vuoksi tuhansille potilaille annetaan väärä masennusdiagnoosi. Valtonen kritisoi vuonna 2017 Kansaneläkelaitosta, suomalaisia vakuutusyhtiöitä ja Työterveyslaitosta siitä, että ne rikkovat lakia, kun eivät myönnä homesairaille heille kuuluvia lakisääteisiä etuuksia..


title: Sisäilmasairaudet

text: Lääkäriseuran Duodecimin Käypä hoito -työryhmä otti vuonna 2016 sellaisen kannan, ettei työpaikan sisäilmaan liittyviä oireita pidä katsoa perusteeksi myöntää potilaalle sairauslomaa, ammatillista kuntoutusta, kuntoutustukea eikä työkyvyttömyyseläkettä.


title: Sisäilmasairaudet

text: Kosteusvaurioaltistuksen yksi haittaavimmista seurauksista ovat neurokognitiiviset oireet. Epidemiologisissa tutkimuksissa on havaittu, että homevaurioista kärsivien talojen asukkailla esiintyy neuropsykologisia ongelmia. Puolalaisessa neurokognitiohäiriöitä käsittelevässä tutkimuksessa mitattiin älykkyysosamääriä lapsilta, jotka olivat altistuneet sisätilojen homeille vähintään kaksi vuotta. Tutkimuksen tulos oli, että altistuneilla lapsilla ÄO oli 10 pistettä alhaisempi keskimääräiseen verrattuna. Tulos on samansuuntainen muiden tutkimusten kanssa, jotka ovat osoittaneet kognitiivisen suorituskyvyn laskua altistuneilla. Voimakkaasti altistuneilla henkilöillä voi esiintyä klassisten neurologisten häiriöiden piirteitä. Näihin kuuluvat kipuoireyhtymä, liikehäiriöt, houretilat, dementia sekä tasapaino- ja koordinaatiohäiriöt. Sisätilahomeille altistuneiden potilaiden poikkeavuuksia on tutkittu seurantatutkimuksissa standardoiduilla neurokognitiivisilla testeillä, kvantitatiivisilla EEG-tutkimuksilla ja SPECT-skannauksilla.


title: Sisäilmasairaudet

text: Eläinkokeissa on todettu, että homemyrkky oktenoli häiritsee geenejä, joita tarvitaan dopamiinin normaaliin toimintaan. Myös neurotoksiset mykotoksiinit voivat selittää neurokognitiivisia häiriöitä. Tällaisia ovat esimerkiksi okratoksiini A, T2-toksiini, makrosykliset trikotekeenit ja fumonisiini. Ainakin satratoksiini H voi aiheuttaa hermosolujen vaurioita niissä pitoisuuksissa, joita on löydetty kosteusvauriotaloista. Uskotaan, että jatkuva tulehdusaktivaatio ja apoptoottiset reitit gliasoluilla ja hermoston kudoskantasoluilla voivat lisätä hermokudosten vaurioitumista ja johtaa hermojärjestelmän solujen tuhoutumiseen reaktiomekanismeilla, jotka saa aikaan trikotekeenien läsnäolo.


title: Sisäilmasairaudet

text: Hengitystiesairaudet on vahvasti yhdistetty kosteusvaurioympäristöihin. Esimerkkejä ovat krooninen rinosinusiitti, allerginen nuha, poskiontelotulehdukset, astma, silmän sidekalvontulehdus, allerginen bronkopulmonaarinen aspergilloosi ("ABPA"), allerginen alveoliitti ja sarkoidoosi. On arvioitu, että 21 % astmatapauksista USA:ssa on yhdistettävissä kosteusvaurioaltistukseen. Lisäksi altistuminen homeenhajulle kotona lisäsi eräässä tutkimuksessa lasten astmariskin 2,4-kertaiseksi. Eräässä aikuisille suunnatussa astmatutkimuksessa havaittiin, että henkilöt, joille kehittyi työperäinen astma, olivat merkittävästi todennäköisemmin altistuneet homeelle työssään. Kuitenkin vain 33,1 % ammattitautipotilaista oli atooppisia millekään ympäristön antigeenille ja vain 20 % oli herkistynyt homeallergeeneille. Nämä viittasivat siihen, että tyypin I allergia ei ole ainut mekanismi hengitystieoireilussa. Samansuuntaisia tuloksia on saatu myös muissa tutkimuksissa.


title: Sisäilmasairaudet

text: Monikemikaaliyliherkkyydellä (MCS) tarkoitetaan elimistön tilaa, jossa tavanomaiset pitoisuudet kemikaaleja aiheuttavat voimakastakin oireilua. Tilan kehittyminen on usein nähtävissä voimakkaan kosteusvaurioaltistuksen jälkeen, mutta voi joskus kehittyä myös ilman selvää homesairauttakin.


title: Sisäilmasairaudet

text: Suomessa monikemikaaliyliherkkyydelle ei ole tautiluokitusta, mutta määritelmä sisältyy ympäristöyliherkkyyden diagnoosiin R68.81 eli jatkuva tai poikkeuksellinen herkkyys ympäristön tavanomaisille tekijöille. Termistö ei ole vakiintunutta, joten kirjallisuudessa monikemikaaliyliherkkyyteen voidaan viitata termeillä hajusteyliherkkyys, kemikaaliyliherkkyys, kemikaaliherkkyys, tuoksuherkkyys tai tuoksuyliherkkyys. Tällä hetkellä ei ole olemassa mitään laboratoriokoetta, mikä suurella varmuudella vahvistaisi tai vastaavasti poissulkisi monikemikaaliyliherkkyyden. Kyseessä on siis kliininen diagnoosi, minkä perustana on se, että lääkäri uskoo potilaan kertomusta. Monikemikaaliyliherkkyyden perusteella ei myönnetä sairauslomaa eikä työkyvyttömyyseläkettä, vaikka sairaus voi viedä työkyvyn.


title: Sisäilmasairaudet

text: Italialainen tutkimusryhmä julkaisi 2010 tutkimuksen, jossa MCS-tilaan pääteltiin liittyvän elimistön muuttunut redox- ja sytokiiniprofiili. Tämä voi merkitä aineenvaihdunnan ja antioksidanttientsyymien toiminnan estymistä MCS-potilailla. Aineenvaihdunnan parametrit viittasivat kiihtyneeseen rasvahappojen hapettumiseen, lisääntyneeseen typpioksidin tuotantoon sekä glutationipitoisuuksien alenemaan yhdessä lisääntyneiden plasman sytokiinien kanssa.


title: Sisäilmasairaudet

text: MCS:n ymmärtämistä on viime aikoina lisännyt metabolomiikan tieteenhaara, jossa tutkitaan pieniä molekyylipitoisuuksia biologisista kudos- ja nestenäytteistä. Tutkimuksessa mitattiin koehenkilöiden (9 tapausta, 9 verrokkia) elimistöstä 183 ainetta, joiden pitoisuudet ovat normaalisti hyvin pieniä, eikä niitä mitata normaaleissa tutkimuksissa. Verrokkeihin nähden MCS-potilailla oli merkittävästi suuremmat heksaanihapon ja pelargonihapon määrät sekä merkittävästi alemmat pitoisuudet asetyylikarnitiinissa. Nämä saattavat osoittautua merkittäviksi biomarkkereiksi tulevaisuudessa.


title: Sisäilmasairaudet

text: Kuntoutukseksi suositellaan kosteusvauriomikrobien välttämistä, hivenaineita ja mahdollisimman paljon ulkoilmassa oleskelua.


title: Tom Hamilton

text: Thomas "Tom" William Hamilton (s. 31. joulukuuta 1951 Colorado Springs, Colorado) on yhdysvaltalainen muusikko, joka tunnetaan parhaiten Aerosmithin basistina. Hamilton harrasti pienenä kitaran soittamista.


title: Roger King

text: Robert King (22. elokuuta 1944 New Jersey – 8. joulukuuta 2007 Boca Raton, Florida) oli yhdysvaltalainen yritysjohtaja ja televisioalan vaikuttaja. Hän toimi isänsä Charles Kingin vuonna 1964 perustaman televisio-ohjelmien syndikointia harjoittaneen King World Productionsin hallituksen puheenjohtajana vuodesta 1972 alkaen. CBS osti King Worldin vuonna 2000, jolloin King siirtyi vastaamaan CBS:n koti- ja ulkomaan syndikoinnista.


title: Roger King

text: King Worldin syndikoimiin ohjelmiin kuuluivat muun muassa Wheel of Fortune, Jeopardy, The Oprah Winfrey Show ja Dr. Phil.


title: Roger King

text: Robert King nimettiin National Association of Broadcasters Hall of Fameen vuonna 2004.


title: Chemical Abstracts Service

text: Chemical Abstracts Service (CAS) on yhdysvaltalainen, American Chemical Society -nimiseen järjestöön kuuluva hallinnollinen yksikkö. Sen tehtävänä on pitää yllä ja kehittää tietokantaa kaikista tunnetuista kemikaaleista. CAS-yksiköllä on kaksi tietokantaa, CAplus ja CAS-rekisteri. CAplus muodostuu kirjallisuustiedosta ja tiivistelmistä, jotka on koottu ympäri maailmaa julkaistuista tieteellisistä artikkeleista, patenteista ja muista julkaisuista. CAS-rekisteriin taas kootaan tietoa uusista kemikaaleista, jotka numeroidaan CAS-luvulla. CAS julkaisi ensimmäisen Chemical Abstractin vuonna 1907. Vuonna 2009 CAS-rekisterissä oli yli 46 miljoonaa orgaanista ja epäorgaanista kemiallista ainetta sekä yli 60 miljoonaa proteiini- ja DNA-järjestystä. CAS nimeää uudet kemikaalit hiukan kansainvälisestä IUPAC-säännöstöstä poiketen. CAS-tietokantojen sisältämään tietoon pääsee käsiksi esimerkiksi STN- ja SciFinder-palvelujen avulla.


title: Carl Brashear

text: Carl Brashear ( Portsmouth, Virginia) oli ensimmäinen afroamerikkalainen, josta tuli Yhdysvaltain laivaston sukeltaja. Sotilasarvoltaan Brashear oli Master Diver eli vääpeli, jonka arvon hän saavutti 1970-luvulla. Brashearin elämäntarinasta on tehty elokuva "Kunnian puolesta" vuonna 2000, jossa häntä näyttelee Cuba Gooding Jr.


title: Carl Brashear

text: Brashear syntyi 19. tammikuuta 1931 Tonievillessä, Kentuckyssa. Hän oli kuudes kahdeksasta lapsesta. Brashearin vanhemmat olivat vuokraviljelijät McDonald ja Gonzella Brashear. Vuonna 1935 perhe asettui maatilalle Sonorassa, Kentuckyssa. Brashear kävi Sonora Grade -koulua 1937-1946.


title: Carl Brashear

text: Brashear värväytyi Yhdysvaltain laivastoon 25. helmikuuta 1948.


title: Veikko Axelson

text: Axel Veikko Axelson (1. maaliskuuta 1910 Helsinki – 20. maaliskuuta 1996 Helsinki) oli suomalainen vuorineuvos, joka toimi Kemijoki Oy:n toimitusjohtajana vuosina 1960–1975.


title: Veikko Axelson

text: Axelson syntyi maisteri Väinö Axelsonin ja kansakoulunopettaja Jenny Hallonbladin perheeseen ja pääsi ylioppilaaksi Helsingin Suomalaisesta Yhteiskoulusta. Hän valmistui diplomi-insinööriksi Teknillisen korkeakoulun tie- ja vesirakennuksen opintosuunnalta vuonna 1933. Talvisodassa Axelson palveli III Armeijakunnan esikunnassa ja jatkosodassa vuodesta 1943 Pioneeripataljoona 23:n komentajana.


title: Veikko Axelson

text: Työuransa päätoimena Axelsonilla oli Kemijoen rakentamisen johtaminen. Hän yleni Imatran Voima Oy:n ja Oulujoki Oy:n rakennusosaston johtajaksi vuonna 1952, josta hänet kutsuttiin Kemijoki Oy:n toimitusjohtajaksi vuonna 1960. Axelsonin johtajakaudella Kemijokeen rakennettiin Permantokosken, Seitakorvan, Ossauskosken, Lokan ja Taivalkosken voimalaitokset. Axelson nimitettiin vuorineuvokseksi vuonna 1966.


title: Robert Charpentier (everstiluutnantti)

text: Robert Charpentier (1662–1710) oli suomalainen everstiluutnantti ja Hahkialan kartanon herra. Hänet on haudattu Viipuriin. Hän oli vuonna 1664 aateloidun Toussaint Charpentierin poika.


title: Robert Charpentier (everstiluutnantti)

text: Charpentier opiskeli Turun yliopistossa 1674-75 ja toimi tämän jälkeen Lindhielmin rykmentin majoitusmestarina 1678 ja kornettina 1679. Hänet ylennettiin 1700 luutnantiksi Hämeen jalkaväkirykmenttiin ja 17. marraskuuta 1700 kapteeniksi. Charpentierista tuli majuri Savon ratsurykmentissä 1702 ja everstiluutnantti 1709. Charpentier kuoli 1710 haavoihinsa Viipurin piirityksen aikana ja haudattiin Viipuriin.


title: Robert Charpentier (everstiluutnantti)

text: Charpentier maalautti taulun "Kristus ristillä", joka 1695 ripustettiin Hauhon kirkkoon.


title: Robert Charpentier (everstiluutnantti)

text: Robert Charpentierin vaimo oli Gertrud Helena von Köhler (1668 Liivinmaa — 1730 Hauho), jonka vanhemmat olivat majuri, Revalin komendantti Claes von Köhler (k. 1675) ja tämän vaimo Gertrud Romanovits (k. 1720). Charpentierin lapsia olivat vapaaherra Claes Robert Charpentier ja Anna Elisabet Charpentier, (1699 — 2.5.1755), joka avioitui vuonna 1715 ratsumestari Collin L´Eclairin (1683-1737) kanssa. Heidän poikansa majuri Gustaf Robert L´Eclair (1727-1802) aateloitiin 1773, jolloin hän otti enonsa, lapsettomana kuolleen vapaaherra Claes Robertin sukunimen Charpentier.


title: Erkki Havansi

text: Erkki Elias Tapani Havansi (s. 11. heinäkuuta 1941 Liperi) on suomalainen oikeustieteilijä. Hän oli prosessioikeuden professori Helsingin yliopistossa vuosina 1982–2009.


title: Erkki Havansi

text: Havansi syntyi 11. heinäkuuta 1941 Liperissä. Hän valmistui ylioppilaaksi Kuopion yhteiskoulusta vuonna 1959. Havansi valmistui juristiksi vuonna 1963 ja toimi hovioikeuden auskultanttina Espoon ja Porvoon tuomiokunnissa 1963–1967. Hänestä tuli oikeustieteen lisensiaatti vuonna 1965 ja varatuomari 1967.


title: Erkki Havansi

text: Havansi väitteli oikeustieteen tohtoriksi vuonna 1975. Vuonna 1982 hänet nimettiin Helsingin yliopiston prosessioikeuden professorin virkaan, josta hän jäi eläkkeelle vuonna 2009.


title: Erkki Havansi

text: Havansin kirjallinen tuotanto on jakaantunut toisaalta siviilioikeudelliseen ja toisaalta prosessioikeudelliseen tutkimukseen. Hän on erityisesti tullut tunnetuksi konkurssioikeutta koskevista kirjoistaan ja tieteellisistä artikkeleistaan. Havansi on ollut Suomalaisen Tiedeakatemian jäsen vuodesta 1983.


title: Erkki Havansi

text: Suomen Lakimiesliitto myönsi Havansille K. J. Ståhlberg -mitalin vuonna 2003.


title: Erkki Havansi

text: Vuoden 2009 europarlamenttivaaleissa Havansi oli perussuomalaisten ehdokkaana. Hän sai 1 528 ääntä eikä tullut valituksi. Vuoden 2011 eduskuntavaaleissa Havansi oli ehdolla Uudenmaan vaalipiirissä. Hän sai 2 542 ääntä ja jäi ensimmäiselle varasijalle. Eurovaaleissa 2014 Havansi sai 3 065 ääntä eikä tullut valituksi.


title: Erkki Havansi

text: "Helsingin Sanomien" mukaan Havansi on ”perussuomalaisten takapiru”. Havansi on toiminut perussuomalaisten eduskuntaryhmän oikeudellisena asiantuntijana ja on muun muassa laatinut ryhmälle vihapuhetta käsittelevän muistion, jossa käytiin läpi kiellettyjä ja sallittuja sanoja. Hän on myöhemmin avustanut ryhmää enää satunnaisesti. Havansi oli yksi kuudesta perussuomalaisten edustajasta Sipilän hallituksen hallitusneuvotteluiden strategiatyöryhmässä.


title: Erkki Havansi

text: Havansi sai vuoden 2012 kunnallisvaaleissa 435 ääntä ja hänet valittiin Keravan kaupunginvaltuustoon. Vuoden 2017 kuntavaaleissa hän tuli valituksi 225:llä äänellä. Havansi on perussuomalaisten valtuustoryhmän puheenjohtaja ja Keravan Perussuomalaisten hallituksen jäsen sekä rahastonhoitaja.


title: Erkki Havansi

text: Havansi on pelannut šakkia maajoukkuetasolla. Pelaajana hän on pitkään edustanut Suomalaista Shakkikerhoa (SSK). Vuonna 2017 SSK muodosti Lauttasaaren Shakkikerhon kanssa uuden seuran, jonka nimeksi tuli "Lauttasaaren Suomalainen Shakkikerho" (LauttSSK). Erkki Havansi korottui šakkimestariksi vuonna 1964. Hänen paras saavutuksensa lähišakissa on hopeamitali vuoden 1970 SM-turnauksessa. Suomen mestaruuden tuolloin voitti Heikki Westerinen. Lähišakin ohella Havansi on pelannut kirješakkia. Kirješakissa hän on voittanut Suomen mestaruuden vuonna 1978.


title: Erkki Havansi

text: Havansi asui Joensuussa vuosina 1941–1953 ja Kuopiossa 1953–1965. Hän muutti Helsinkiin 1965, Espooseen 1972 ja on asunut Keravalla vuodesta 1999.


title: Erkki Havansi

text: Havansi avioitui vuonna 1965 ja jäi leskeksi 1996. Hän avioitui uudelleen vuonna 1999. Hänellä on kolme lasta. Hänen vaimonsa Lahja on myös puolueaktiivi. He ovat molemmat eläkkeellä.


title: American Chemical Society

text: American Chemical Society (ACS) on yhdysvaltalainen kemian seura. Sillä on yli 163 000 jäsentä, joten se on samalla maailman suurin tieteellinen seura. ACS on perustettu Yhdysvalloissa vuonna 1876.


title: American Chemical Society

text: ACS kokoontuu kaksi kertaa vuodessa, jolloin edustettuina ovat kaikki kemian alueet. Näiden lisäksi kemian erikoisalueet pitävät vuosittain lukuisia pienempiä konferensseja. Järjestö julkaisee huomattavan määrän akateemisia aikakauslehtiä, muun muassa Journal of the American Chemical Society -lehteä. ACS on voittoa tavoittelematon järjestö, mutta toimintansa rahoittamiseen järjestö saa tuloja Chemical Abstracts Service -palvelusta sekä julkaisuista. Chemical & Engineering News on viikoittainen uutislehti, jota ACS julkaisee ja lähettää kaikille jäsenilleen. ACS:lla on jäseniä 189 paikallisosastossa sekä 33 teknisessä osastossa.


title: Judo kesäolympialaisissa 1964

text: Tokion olympialaisissa 1964 kilpailtiin judossa neljässä miesten painoluokassa. Laji oli ensimmäistä kertaa olympiakisojen ohjelmassa. Kilpailupaikkana toimi Nippon Budōkan.


title: Yleisurheilu kesäolympialaisissa 2008 – naisten 100 m

text: Naisten 100 metrin juoksukilpailu käytiin 16. - 17. elokuuta 2008 Pekingin kansallisella stadionilla. Olympiakultaa voitti jamaikalainen Shelly-Ann Fraser. Hopeamitali jaettiin kahden jamaikalaisen kesken.


text: Finaali järjestettiin 17. elokuuta.


title: Kiuruveden Iskelmäviikko

text: Kiuruveden Iskelmäviikko on vuosittainen Kiuruvedellä heinäkuussa järjestettävä iskelmämusiikin tapahtuma, joka keskittyy perinteisen iskelmän ja tanssimusiikin esiintyjiin. Vuosittain tapahtumassa vierailee useita eturivin artisteja. Iskelmäviikon aikaan Kiuruvedellä järjestetään myös paljon oheistoimintaa, kuten IskelmäMestari-laulukilpailu, viikateniittokisa ja tanssikursseja sekä pienempiä oheistapahtumia ympäri kaupunkia.


title: Kiuruveden Iskelmäviikko

text: Tapahtumaa tuottaa Kiuruveden Iskelmä Oy, joka toimi vuoteen 2010 nimellä Vihreät Niityt Oy. Tapahtuman historia on monivaiheinen ja tapahtuma on vakiinnuttanut nimensä Iskelmäviikoksi. Tapahtuman historia juontaa juurensa vuoteen 1999, jolloin tapahtuma järjestettiin ensimmäisen kerran nimellä Vihreät Niityt. Organisaatiomuutosten ja avainhenkilöiden vaihduttua 2007 tapahtumaa modernisoitiin ja uutta nimeä alettiin etsimään. Vuonna 2008 tapahtuma toimi nimellä I"skelmän Juhlaa 10 vuotta", jonka jälkeen nimeksi vaihtui "Iskelmä Niityt." Tapahtuma joutui kuitenkin muuttamaan nimeään vielä kertaalleen tavaramerkkivarauksen myötä ja nimeksi vakiintui "Iskelmäviikko".


title: Kiuruveden Iskelmäviikko

text: Tapahtuman järjestämisalue on vaihtanut paikkaansa muutaman kerran; Kiuruveden satamasta torin kautta Nivan kentälle. Nivan kentällä tapahtuma on järjestetty jo useita vuosia.


title: Kiuruveden Iskelmäviikko

text: Laulukilpailu on hakenut muotoaan monivivahteisen historiansa vuoksi. Vuosina 1999-2007 Kiuruvedellä järjestettiin Toivo Kärki -laulukilpailu, 2008-2012 laulukilpailu kantoi nimeä Suomi Iskelmän SM ja vuosina 2013-2015 laulukilpailu kantoi nimeä Iskelmäviikko -laulukilpailu.


title: Kiuruveden Iskelmäviikko

text: Vuonna 2016 laulukilpailun nimeksi vakiintui IskelmäMestarit -laulukilpailu.


title: Kiuruveden Iskelmäviikko

text: Laulukilpailua säestää Pekka Juntusen Iskelmäorkesteri.


title: Kiuruveden Iskelmäviikko

text: IskelmäMestarit -laulukilpailun karsintoja järjestetään ympäri Suomea keväisin. Iskelmäviikolla heinäkuussa järjestetään semifinaali, finaalin karsinta ja finaali. IskelmäMestarit -laulukilpailua voi seurata suorana heinäkuussa Järviradiosta.


title: Hellas Sat

text: Hellas-Sat Consortium Limited (Hellas Sat) on kreikkalainen satelliittitietoliikenneyhtiö, joka omistaa ja operoi Hellas-Sat-2-tietoliikennesatelliittia, joka laukaistiin avaruuteen 13.5.2003 ja toimii geostationaarisella kiertoradalla asemassa 39 astetta itäistä pituutta.


title: Hellas Sat

text:
Yhtiö välittää tietoliikennettä Euroopaan, Keski-itään ja Etelä-Afrikkaan.
Yhtiön ensimmäinen satelliitti oli saksalaisen DFS Kopernikus 3, joka laukaistiin vuonna 1992 ja jonka käyttö Hellas Satille vuokrattuna alkoi vuonna 2002 ja päättyi vuonna 2003.


title: NDrive

text: Ndrive Navigation Systems, SA on portugalilainen yhtiö, joka valmistaa NDrive-nimisiä autopaikantimia ja paikannusohjelmistoja PDA-tietokoneille ja matkapuhelimille. Sen pääkonttori on Oportossa.


title: Mississippi palaa

text: Mississippi palaa on tositapahtumiin perustuva, useita Oscar-ehdokkuuksia saanut elokuva vuodelta 1988. Gene Hackmanin ja Willem Dafoen tähdittämä draama- ja jännityselokuva sijoittuu 1960-luvun Mississippiin ja kertoo tuon aikakauden räjähdysaltteimmasta murhatutkimuksesta sekä rasismin aiheuttamasta sekasorrosta kansakunnan keskuudessa.


title: Mississippi palaa

text: Kaksi toimintatavoiltaan täysin erilaista FBI-agenttia (Hackman ja Dafoe) saapuu Mississippin osavaltiossa sijaitsevaan pikkukylään tutkimaan kolmen ihmisoikeusaktivistin katoamista. Tapaus on outo ja molemmat alkavat pian uskoa kyseessä olevan paikallisen Klu Klux Klanin tekemä murha. Tapaus on vaikea, sillä kukaan mustista ei suostu puhumaan, eikä kukaan valkoinen halua agentteja kaupunkiin."Video-oppaassa" vuodelta 1994 Harri Närhi pitää elokuvaa hieman paasaavana ja hetkittäin tunkkaisena, mutta antaa sille neljä tähteä viidestä, mikä vastaa sanallista arviota ”erinomainen”.


title: Meksikon avaruusjärjestö

text: Agencia espacial Mexicana (AEXA) on Meksikon avaruusjärjestö. Se perustettiin 4. marraskuuta 2008. Sen budjetti oli vuoden 2009 lopulla noin 9,5 miljoonaa dollaria - tuolloin organisaation juridinen perustaminen oli edennyt Meksikon kongressiin .


title: Algerian avaruusjärjestö

text: Algerian avaruusjärjestö on Algerian avaruustoimintaa hallinnoiva organisaatio.


title: Algerian avaruusjärjestö

text: Organisaation johtaja on tohtori Azzedine Oussedik (2009).


title: Algerian avaruusjärjestö

text: Algerissa oli avaruustoimintaa Ranskan siirtomaahallinnon lopulla, kun Ranskan asevoimat ja CNES tekivät rakettikokeita Hammaguirissa.


title: Algerian avaruusjärjestö

text: 1980-luvulta lähtien Algerialla on ollut pyrkimyksiä ottaa osaa avaruustoimintaan, mm. rakentamalla oma mikrosatelliitti ja kouluttamalla alan asiantuntijoita. ALSAT-1 laukaistiin 28. marraskuuta 2002 Kosmos-3M kantoraketilla Plesetskin kosmodromilta. Satelliitti on kaukokartoitussatelliitti, joka toimii 700 km korkealla polaariradalla. Se on osa Disaster Monitoring Constellation-satelliittiryhmää.


title: Kantaja

text: Kantaja tarkoittaa muun muassa seuraavia asioita:


title: Pakotie

text: Pakotie tarkoittaa seuraavia:


title: Valonarkaa

text: Valonarkaa on vuonna 2009 julkaistu Annika Eklundin viides pitkäsoitto. Levylle sävelsivät kappaleita muun muassa Kerkko Koskinen ja Esa Nieminen. Hiteiksi nousivat Koskisen sävellykset "Julia jäi henkiin" ja "Valonarkaa". Levy valittiin huhtikuussa radiokanavien äänestyksessä Kuukauden Levyksi.


title: Valonarkaa

text: Albumi ylsi Suomen virallisen listan sijalle 18.


title: Rauman kaupunginteatteri

text: Rauman kaupunginteatteri on Raumalla vuodesta 1940 lähtien toiminut teatteri.


title: Rauman kaupunginteatteri

text: Rauman kaupunginteatteri syntyi vuonna 1940 raumalaisten harrastajateattereiden Rauman Kansannäyttämön (perustettu 1910) ja Rauman Näyttämön ( perustettu 1932 ) yhdistämisenä. Koska teatteri toimi suurelta osin kaupungin avun turvin ja kaupunginhallitukselle varattiin edustus teatterin johdosta, katsottiin nimi Kaupunginteatteri sopivaksi, vaikka teatterista ei tullutkaan kunnallista. Teatterin ensimmäiseksi johtajaksi tuli Rauman Näyttämön johtaja Hildur Lehmus. Ohjelmisto oli tuolloin hyvin monipuolista ja yli puolet esityksistä pidettiin maakunnassa.


title: Rauman kaupunginteatteri

text: Teatterin talouden tukemiseksi perustettiin Rauman Kaupunginteatterin Kannatusyhdistys ry. vuonna 1945. Käytännössä Kannatusyhdistyksen johtokunta johti teatteria. Sama hallintomalli toimii edelleen. Vuonna 1973 teatteri joutui lähtemään Raumanlinnan tiloista, joissa se oli toiminut perustamisestaan lähtien. Kaksi vuotta teatteri oli täysin koditon ja esiintyi eri paikoissa. 01.03.1975 teatteri muutti Pursikadulle. Katsomopaikkoja teatterissa on 100. Teatteri oli vähitellen laajentunut ympäristöön, toimisto sai tilat 1978 Urheilukatu 5:stä, lavastamo muutti vuonna 1988 teatteritilan viereiseen tilaan. Puvustamo sai tilat Urheilukatu 9:stä ja muutti 01.12.1999 isompiin tiloihin Syväraumankatu 12:sta. Teatterilla on erilaisia varastotiloja ympäri kaupunkia. Vuodesta 1983 kaupunginteatteri on hallinnoinut kesäteatterialuetta Fåfängassa, mutta luovuttanut käytön eri harrastajateatteriryhmille.


title: Rauman kaupunginteatteri

text: Viimeisenä teatterinjohtajana toimi Maarit Pyökäri (1987–1994). Kevätkauden 1995 teatteri oli ilman johtajaa, jonka jälkeen päätettiin teatterijohtajan nimike muuttaa taiteelliseksi johtajaksi. Myös toimenkuvaa muutettiin siten, ettei työ edellytä taiteelliselta johtajalta jatkuvaa läsnäoloa. Ensimmäiseksi taiteelliseksi johtajaksi valittiin Juha Hurme kaudeksi 1995 - 1997. Seuraavan kaksivuotiskauden taloa johti Tommi Auvinen Tampereelta ja vuodesta 1999 Heikki Paavilainen, joka jatkoi vuoden 2005 loppuun.


title: Rauman kaupunginteatteri

text: Rauman kaupunginteatterin kolmenkymmenen vuoden odotus väliaikaisiksi tarkoitetuissa tiloissa oli vihdoin ohi 02.09.2005 jolloin vietettiin uuden teatteritalon avajaisjuhlaa. Pursikadun "kellaritiloista" oli päästy päivänvaloon Alfredinkadulle Kanalin varrelle. Teatterissa on nouseva katsomo jossa on 174 istumapaikkaa, intiimistä tunnelmasta ei ole kuitenkaan tingitty. Uuden teatteritalon ensimmäinen ensi-ilta oli 22.09.2005 musikaali Danny, jonka nimiroolissa nähtiin näyttelijä Ilkka Koivula. Teatterinjohtajana talossa aloitti vuonna 2006 Teemu Ojanne. Kesällä 2006 kaupunginteatteri aloitti kesäteatteritoiminnan hallinnoimallaan kesäteatterialueella Fåfängassa. Teemu Ojanteen kausi päättyi kevällä 2010. Vuosina 2010-2013 Rauman kaupunginteatteria johti Kirsi-Kaisa Sinisalo. Joulukuussa 2013 teatterinjohtajana aloitti Iiris Rannio.


title: Valonarkaa (kappale)

text: Valonarkaa on Annika Eklundin kappale sekä vuonna 2009 ilmestyneen "Valonarkaa" -albumin toinen single.


title: Marin Čilić

text: Marin Čilić (s. 28. syyskuuta 1988 Međugorje, Bosnia ja Hertsegovina, Jugoslavia) on kroatialainen tennispelaaja. Hän on yltänyt ATP:n maailmanlistalla parhaimmillaan kolmanneksi. Hän saavutti ensimmäisen Grand Slam -turnausvoittonsa Yhdysvaltain avoimissa 2014. Hän on voittanut ammattilaisurallaan 18 kaksinpeliturnausta.


title: Marin Čilić

text: Čilić otti ensimmäisen ATP-turnausvoittonsa New Havenissa elokuussa 2008, kun hän voitti loppuottelussa Mardy Fishin lukemin 6–4, 4–6, 6–2. Vuoden 2009 alkupuolella hän voitti Chennain turnauksen loppuottelussa Somdev Devvarmanin luvuin 6–4, 7–6(3) ja Zagrebin loppuottelussa Mario Ančićin lukemin 6–3, 6–4. Vuonna 2010 hän voitti Chennain turnauksen loppuottelussa Stanislas Wawrinkan 7–6(2), 7–6(3) ja Zagrebin turnauksessa Michael Berrerin 6–4, 6–7(5), 6–3. Vuonna 2011 Čilić voitti Pietarin turnauksen loppuottelussa Janko Tipsarevićin luvuin 6–3, 3–6, 6–2. Vuonna 2012 Čilić voitti Queensin turnauksen ja Umagin turnauksen. Vuonna 2013 hän voitti Zagrebin turnauksen.


title: Marin Čilić

text: Grand Slam -turnausten pääsarjoissa Čilić pelasi ensimmäisen kerran vuonna 2007, mutta ei vielä voittanut yhtään ottelua. Australian avoimissa 2008 hän voitti kolmannella kierroksella seitsemänneksi sijoitetun Fernando Gonzálezin eräluvuin 6–2, 6–7(4), 6–3, 6–1 mutta hävisi neljännellä kierroksella James Blakelle lukemin 3–6, 4–6, 4–6. Samana vuonna Ranskan avoimissa hän hävisi toisella kierroksella yhdeksänneksi sijoitetulle Stanislas Wawrinkalle luvuin 6–7(3), 6–7(4), 1–6. Wimbledonissa hän voitti toisella kierroksella 24:nneksi sijoitetun Jarkko Niemisen luvuin 6–4, 3–6, 6–3, 6–7(6), 7–5 ja kolmannella kierroksella 14:nneksi sijoitetun Paul-Henri Mathieun luvuin 6–7(5), 6–3, 6–4, 7–6(7) mutta hävisi neljännellä kierroksella Arnaud Clémentille lukemin 3–6, 5–7, 2–6. Yhdysvaltain avoimissa hän voitti kaksi ensimmäistä otteluaan mutta hävisi kolmannella kierroksella kolmanneksi sijoitetulle Novak Đokovićille lukemin 7–6(7), 5–7, 4–6 6–7(7).


title: Marin Čilić

text: Australian avoimessa turnauksessa 2009 Čilić voitti kolmannella kierroksella 11:nneksi sijoitetun David Ferrerin eräluvuin 7–6(5), 6–3, 6–4 mutta hävisi neljännellä kierroksella kahdeksanneksi sijoitetulle Juan Martín del Potrolle lukemin 7–5, 4–6, 4–6, 2–6. Ranskan avoimissa 2009 hän selviytyi neljännelle kierrokselle mutta hävisi kolmanneksi sijoitetulle Andy Murraylle luvuin 5–7, 6–7(4), 1–6. Wimbledonissa 2009 hän hävisi kolmannella kierroksella Tommy Haasille lukemin 5–7, 5–7, 6–1, 7–6(3), 8–10. Yhdysvaltain avoimissa 2009 hän voitti neljännellä kierroksella turnauksessa toiseksi sijoitetun Andy Murrayn luvuin 7–5, 6–2, 6–2 mutta hävisi puolivälierissä kuudenneksi sijoitetulle Juan Martín del Potrolle lukemin 6–4, 3–6, 2–6, 1–6.


title: Marin Čilić

text: Australian avoimissa 2010 Čilić voitti puolivälierissä Andy Roddickin 7–6(4), 6–3, 3–6, 2–6, 6–3 ja eteni välieriin Andy Murrayta vastaan. Murray kuitenkin voitti ottelun luvuin 3–6, 6–4, 6–4, 6–2. Turnauksen jälkeen julkaistulla maailmanlistalla Čilić nousi sijalle 10. Kuukausi myöhemmin hän saavutti toistaiseksi parhaimman listasijoituksen, yhdeksännen sijan.


title: Marin Čilić

text: Heinäkuussa 2013 Čilićin uutisoitiin jääneen kiinni dopingin käytöstä huhtikuussa Münchenin turnauksessa. 16. syyskuuta 2013 hän sai yhdeksän kuukauden kilpailukiellon, joka laskettiin alkaneeksi toukokuun alussa. Hän oli syönyt niketamidia sisältäviä glukoositabletteja. Kilpailukieltoa lyhennettiin lokakuun lopulla niin, että hän sai tehdä paluun vielä lokakuun aikana. Hän pelasikin Pariisin Masters-turnauksessa, jossa hävisi toisella kierroksella Juan Martin del Potrolle voitettuaan ensimmäisellä kierroksella Igor Sijslingin.


title: Marin Čilić

text: Australian avoimissa 2014 Čilić hävisi toisella kierroksella Gilles Simonille viisieräisen ottelun. Kauden ensimmäisen turnausvoittonsa hän saavutti Zagrebin turnauksessa helmikuussa voitettuaan loppuottelussa Tommy Haasin. Čilić ei hävinnyt turnauksessa erääkään. Seuraavalla viikolla hän pääsi loppuotteluun Rotterdamissa, jossa hävisi Tomáš Berdychille. Kauden toisen turnausvoittonsa hän otti Delray Beachissä voittamalla loppuottelussa Kevin Andersonin. Ranskan avoimissa Čilić hävisi kolmannella kierroksella Novak Đokovićille. Myös Wimbledonissa Đoković päihitti hänet puolivälierissä viisieräisessä ottelussa. Yhdysvaltain avoimissa Čilić saavutti uransa ensimmäisen Grand Slam -turnausvoittonsa. Hän voitti turnauksen loppuottelussa Kei Nishikorin.


title: Marin Čilić

text: Davis Cupissa Marin Čilić on edustanut Kroatiaa vuodesta 2005 lähtien. Huhtikuuhun 2014 mennessä hän on voittanut 16 ja hävinnyt seitsemän kaksinpeliä sekä voittanut neljä ja hävinnyt kuusi nelinpeliä. Syyskuussa 2007 hän antoi hyvän vastuksen maailman kärkipään pelaajiin kuuluvalle Ison-Britannian Andy Murraylle, mutta hävisi lopulta eräluvuin 6–3, 4–6, 2–6, 6–4, 3–6. Heinäkuussa 2009 hän voitti kaksinpelissä yhdysvaltalaiset Mardy Fishin ja James Blaken, minkä ansiosta Kroatia voitti vastustajansa otteluvoitoin 3–2.


title: Andy McNab

text: Andy McNab (s. ) on englantilaisen kirjailijan ja entisen erikoisjoukkojen sotilaan (Steven Mitchell) salanimi. Hän on kirjoittanut kaksi kirjaa, jotka käsittelevät hänen kokemuksiaan SAS-joukoissa. Eräästä brittien SAS-erikoisjoukkojen epäonnisesta partiomatkasta pohjois-Irakissa Persianlahden sodan aikaan 1991 hän on kirjoittanut kirjan "Bravo kaksi nolla", josta on tehty myös tv-elokuva.


title: Andy McNab

text: Lisäksi McNab on kirjoittanut useita fiktiivisiä kirjoja.


title: Andy McNab

text: Sotilaan oppipoika-sarja


title: Lou Dickenson

text: Lou Dickenson (s. Orleans, Ontario, Kanada) on kanadalainen jääkiekkoilija. Dickenson on pelannut urallaan monissa eri seuroissa Pohjois-Amerikassa ja Euroopassa. Pohjois-Amerikassa Dickenson on pelannut OHL, ECHL, CHL sekä AHL-sarjoja. AHL:ssä Dickenson on edustanut San Antonio Rampagea, Manitoba Moosea ja Hershey Bearsia. Euroopassa Dickenson on pelannut monissa maissa kuten Ruotsissa, Sloveniassa, Italiassa ja Isossa-Britanniassa.


title: Lou Dickenson

text: Dickenson on Edmonton Oilersin 4. kierroksen varaus vuodelta 2000.


title: Lou Dickenson

text: Dickensonilla on Kanadan ja Britannian kaksoiskansalaisuus eli hänet lasketaan EU-pelaajaksi Suomessa.


title: Heikan koulu

text: Heikan koulu (aiemmin Heikan ala-aste) on noin 200 oppilaan ala-aste Forssassa. Koulussa on 1.-6. luokat. Heikan koulu sijaitsee Heikan rinteen äärellä.


title: Arnold Pressburger

text: Arnold Pressburger (27. syyskuuta 1885 Preßburg, Itävalta-Unkari – 17. helmikuuta 1955 Hampuri, Länsi-Saksa) oli itävaltalainen elokuvatuottaja.


title: Arnold Pressburger

text: Pressburger aloitti ennen ensimmäistä maailmansotaa elokuvaajana Itävallassa. Sodan jälkeen hän toimi Sascha-Filmin tuotantojohtajana Wienissä. Tämän jälkeen hän tuotti elokuvia myös Lontoossa ja Pariisissa.


title: Arnold Pressburger

text: Vuonna 1941 Pressburger muutti Yhdysvaltoihin ja jatkoi uraansa Hollywoodissa, jossa hänen ensimmäinen tuotantonsa oli Josef von Sternbergin ohjaama "Uhkapeliä Shanghaissa". Pressburger teki usein yhteistyötä Euroopasta lähtöisin olevien ohjaajien kanssa, sillä hän tuotti myös esimerkiksi Fritz Langin elokuvan "Pyövelitkin kuolevat" ja René Clairin elokuvan "Tapahtui huomenna".


title: Juha Hietanen

text: Juha Hietanen (s. 20. huhtikuuta 1955 Helsinki) on suomalainen jääkiekkoilija. Hietanen edusti koko uransa HPK:ta, lukuun ottamatta kautta 1985–1986, jonka hän pelasi Imatran Ketterässä. Uransa aikana Hietanen pelasi HPK:ssa kaudet 1974–1985 ja 1986–1987. Kahdentoista HPK-kautensa aikana Hietanen pelasi vain kauden 1983–1984 SM-liigassa ja keräsi tuolloin 33 ottelussa kolme syöttöpistettä ja 18 jäähyminuuttia. Muuten HPK pelasi hänen aikanaan I-divisioonassa ja sitä edeltäneessä Suomen sarjassa. HPK on jäädyttänyt Hietasen pelinumeron 17.


title: Juha Hietanen

text: Juhan isä Aarno Hietanen on pelannut SM-sarjaa Hämeenlinnan Tarmon riveissä ja poika Juuso Hietanen on pelannut SM-liigaa HPK:ssa. Juuso on ensimmäinen suomalainen kolmannen sukupolven pääsarjakiekkoilija. Juuso saa käyttää HPK:ssa isänsä jäädytettyä pelinumeroa.


title: Sydänten akatemia

text: Sydänten akatemia on suomalainen draamasarja, jonka ensiesitys oli vuonna 1998 ja uusinta 2003. Sarja seuraa Helsingin yliopiston taiteiden tutkimuksen laitoksen fiktiivisten työntekijöiden ja opiskelijoiden elämää.


title: Sydänten akatemia

text: Sydänten akatemian käsikirjoittajat olivat Kirsti Manninen ja Annina Holmberg. Sarjan ohjasivat Aku Louhimies, Raimo O. Niemi ja Jukka-Pekka Siili. Sydänten akatemian tuottivat Jari Matala ja Petra Tarjanne. Musiikin sävelsi Heikki Elo.


title: Kosti Mustonen

text: Kosti Väinö Mustonen () oli suomalainen jääkäriluutnantti. Hän oli sotilaskoulutuksensa ensimmäisen maailmansodan aikana Saksassa saanut jääkäri. Myöhemmin hän osallistui Suomen sisällissotaan joukkueenjohtajana Valkoisessa armeijassa.


title: Kosti Mustonen

text: Mustosen vanhemmat olivat kirjapainon johtaja Johan Henrik Mustonen ja Maria Oinonen. Hänet vihittiin avioliittoon vuonna 1919 Pirkko Kyllikki Kokon kanssa. Mustonen kävi kansakoulun.


title: Kosti Mustonen

text: Mustonen työskenteli kaupanhoitajana Varkaudessa ennen liittymistään vapaaehtoisena Saksassa sotilaskoulutusta antavan jääkäripataljoona 27:n täydennysjoukkoon 1. heinäkuuta 1916, josta hänet siirrettiin 10. huhtikuuta 1917 pataljoonan 3. komppaniaan. Myöhemmin hänet siirrettiin 53 muun miehen kera 2. lokakuuta 1917 perustettuun pataljoonan tiedonanto-osastoon..


title: Kosti Mustonen

text: Mustonen astui Suomen armeijan palvelukseen aliupseeriksi ylennettynä Saksassa 11. helmikuuta 1918 ja saapui Suomeen (Vaasaan) 25. helmikuuta 1918 jääkärien pääjoukon mukana. Hänet sijoitettiin Suomen valkoiseen armeijaan joukkueenjohtajaksi 3. Jääkärirykmentin 10. jääkäripataljoonan 3. komppaniaan. Hän osallistui sisällissodan taisteluihin Tampereella ja Viipurin ympäristössä.


title: Kosti Mustonen

text: Mustonen toimi sisällissodan jälkeen edelleen joukkueenjohtajana 3. jääkärirykmentissä, josta muodostettiin myöhemmin Savon jääkärirykmentti 3. Hän oli Savon rykmentistä komennettuna 15. tammikuuta - 15. helmikuuta 1919 väliseksi ajaksi Viipurin suojeluskuntapiirin, missä hän toimi harjoituskoulun opettajana. Mustonen erosi armeijasta 16. helmikuuta 1919 ja siirtyi suojeluskuntajärjestön palvelukseen. Suojeluskunnissa hänet sijoitettiin ensin paikallispäälliköksi 1. maaliskuuta 1919 alkaen Pielaveden suojeluskuntaan, josta hänet siirrettiin 1. heinäkuuta 1920 alkaen Lapinlahden ja 1. elokuuta 1923 alkaen Ruskealan suojeluskuntaan niin ikään paikallispäälliköksi. Ruskealasta hän siirtyi 16. maaliskuuta 1924 Jyväskylän suojeluskuntapiirin XI alueen päälliköksi. Suojeluskuntajärjestöstä hän erosi 30. huhtikuuta 1925 ja työskenteli sen jälkeen maanviljelijänä Kuhmossa.


title: Kosti Mustonen

text: Mustonen osallistui talvisotaan toimistoupseerina Pohjois-Karjalan suojeluskuntapiirin esikunnassa. Välirauhan aikana hän toimi edellä mainitussa tehtävässä. Tehtävässä hän jatkoi vielä jatkosodan puhjettuakin, mutta siirrettiin myöhemmin toimistoupseeriksi Itä-Karjalan Sotilashallinnon esikuntaan, josta hänet siirrettiin vuonna 1943 joukkueenjohtajaksi 984. Ilmasuojelukomppaniaan, jossa hän palveli sodan loppuun saakka. Hänet haudattiin Helsingin Hietaniemen hautausmaalle.


title: Psykedelia

text: Psykedelia on psykedeeleihin eli psykedeelisiin päihteisiin liittyvää kulttuuria, johon kuuluvat esimerkiksi psykedeelinen musiikki ja kuvataide. Nimitys syntyi 1960-luvulla adjektiivista "psykedeelinen" ("psychedelic"). Sanan 'psykedeelinen' keksi vuonna 1956 psykiatri Humphry Osmond yhdistämällä kreikan kielen sanat "psyche", ’sielu, mieli’ ja "delein", ’ilmaista’..


title: Psykedelia

text: Psykedelia yhdistetään usein San Franciscossa sijaitsevan Haight-Ashburyn kaupunginosassa alun perin syntyneeseen hippiliikkeeseen, joka sittemmin levisi muualle Yhdysvaltoihin ja lopulta maailmanlaajuiseksi. Hippien keskuudessa suositut tajuntaa laajentavat kemialliset yhdisteet, kuten LSD ja psilosybiini, innoittivat monet taiteilijat luomaan psykedeeliseksi luonnehdittavaa musiikkia, taidetta ja kirjallisuutta.


title: Psykedelia

text: Musiikissa termiä "psykedelia" käytettiin ensimmäisen kerran Holy Modal Rounders -yhtyeen vuonna 1964 julkaistulla kappaleella "Hesitation Blues". Tiettävästi ensimmäinen rock-yhtye, joka kutsui musiikkiaan psykedeeliseksi oli 13th Floor Elevators vuonna 1966 ilmestyneellä albumilla "The Psychedelic Sounds of the 13th Floor Elevators". Muita merkittäviä 1960-ja 1970-luvun psykedeelisiä yhtyeitä olivat muun muassa The Grateful Dead, Jefferson Airplane, The Jimi Hendrix Experience, The Doors ja Pink Floyd. Myös monet The Beatlesin 1960-luvun lopulla tekemistä kappaleista edustavat psykedeelistä rockia. Myöhempinä vuosikymmeninä psykedeeliseksi laskettavaa musiikkia ovat esittäneet ainakin Ozric Tentacles, Kula Shaker sekä suomalainen Kingston Wall. 1990-luvun loppupuolella syntyi psykedeelinen trance, jossa psykedeelisiä elementtejä yhdistetään elektroniseen musiikkiin.


title: Hannu Savolainen

text: Hannu Savolainen (s. 11. heinäkuuta 1953 Helsinki) on suomalainen entinen jääkiekkoilija ja jääkiekkovalmentaja. Hän toimii HPK:n markkinointipäällikkönä.


title: Hannu Savolainen

text: Savolaisen poika Mika Savolainen pelaa salibandya Classicissa.


title: Hannu Savolainen

text: Savolainen pelasi hyökkääjänä HPK:ssa vuodet 1974–1978, 1979–1985 ja 1986–1987 eli yhteensä 10 kautta. Ainoan jääkiekon SM-liigakautensa hän pelasi kaudella 1978–1979 Lahden Kiekkoreippaassa. Savolainen pelasi myös Imatran Ketterässä kaudella 1985–1986. HPK on jäädyttänyt Savolaisen pelinumeron 18.


title: Hannu Savolainen

text: 17. marraskuuta 1989 Hannu Savolainen nimitettiin HPK:n uudeksi päävalmentajaksi erotetun Olli Hietasen tilalle. Savolainen valmensi HPK:ta myös seuraavan kautensa 1990–1991 sekä kauden 1994–1995. Hän luotsasi HPK:lle SM-pronssia keväällä 1991.


title: High King

text: High King (ハイ・キング ,Hai-Kingu) on Hello! Projectin alaisuudessa toimiva musiikkiryhmä.


title: High King

text: Ryhmän ensimmäinen single C\C Cinderella\Complex (Ｃ＼Ｃ （シンデレラ＼コンプレックス） julkaistiin 11. toukokuuta 11. päivä 2008. Yleensä luullaan, että Kioku no Meiro on High-Kingin single, mutta se on oikeasti Cinderella/Complexin B-raita.


title: High King

text: High-Kingin johtaja on Morning Musumeen kuuluva Reina Tanaka.


title: Mauno Nissinen

text: Mauno Aulis Nissinen (s. 16. elokuuta 1947 Oulu) on suomalainen telinevoimistelija. Hän saavutti vuonna 1973 EM-hopeaa nojapuilla. Seuraavan kerran suomalainen telinevoimistelija saavutti arvokisamitalin vasta vuonna 1997.


title: Mauno Nissinen

text: Méxicon 1968 olympialaisissa Nissinen sijoittui joukkuekilpailussa kymmenenneksi, 12-ottelussa parhaana suomalaisena 17:nneksi ja hevosella 12:nneksi. Münchenin 1972 olympialaisiin hän osallistui ainoana suomalaisvoimistelijana ja sijoittui 12-ottelussa 35:nneksi. Seuraava olympialaisiin osallistunut suomalainen telinevoimistelija oli Annika Urvikko Lontoossa 2012. MM-kilpailuihin Nissinen osallistui vuosina 1966 ja 1970. EM-kilpailuissa hän sijoittui vuonna 1969 nojapuilla ja hevosella kuudenneksi. Vuoden 1971 EM-kilpailuissa hän ei menestynyt mutta Grenoblen EM-kilpailuissa 1973 hän saavutti nojapuilla hopeaa ja sijoittui kuusiottelussa 16:nneksi. Pohjoismaiden mestaruuden hän voitti hevosella vuonna 1973.


title: Mauno Nissinen

text: Nissinen edusti kotimaassa Oulun Pyrintöä. Hän voitti moniottelun Suomen mestaruuden vuosina 1967–1968 ja 1970–1972.


title: Nunnally Johnson

text: Nunnally Hunter Johnson (5. joulukuuta 1897 Columbus, Georgia, Yhdysvallat – 25. maaliskuuta 1977 Hollywood, Kalifornia, Yhdysvallat) oli yhdysvaltalainen elokuvatuottaja, -ohjaaja ja -käsikirjoittaja.


title: Nunnally Johnson

text: High schoolista valmistumisen jälkeen Johnson työskenteli hetken toimittajana "Columbus Enquirer-Sunissa" ja "Savannah Pressissä". Johnson muutti New Yorkiin vuonna 1919. New Yorkissa hänestä tuli merkittävä toiminta, ja hän kirjoitti "Brooklyn Daily Eagleen", "New York Herald Tribuneen" ja "New York Evening Postiin", johon hän teki uutisten lisäksi viikoittaisia kolumneja. Johnson julkaisi vuosien 1925–1932 aikana viitisenkymmentä novellia "Saturday Evening Postissa" ja useita tarinoita "The New Yorkerissa".


title: Nunnally Johnson

text: Johnson muutti Los Angelesiin vuonna 1932. Kaliforniassa hän alkoi työskennellä elokuvateollisuudessa ja kirjoitti käsikirjoituksia Twentieth Century Foxille. Johnsonin maineikkaimmat eri kirjailijoiden romaaneista tehdyt elokuvakäsikirjoitukset olivat "Vihan hedelmät", "Kuu on laskenut", "Taivasten valtakunnan avaimet", "Harmaapukuinen mies", "Serkkuni Raakel" ja viimeinen elokuva "Likainen tusina".


title: Nunnally Johnson

text: Käsikirjoittamisen lisäksi Johnson tuotti ja ohjasi elokuvia, sillä hän halusi säilyttää itsenäisyytensä elokuvan valmistamisessa. Draamallisissa elokuvissaan Johnson kirjoitti hahmoja, jotka kohtaisivat esteitä, mutta selviäisivät niistä. Johnson oli kiinnostunut hyvän ja pahan vastakkainasettelusta. Hän oli kuitenkin positiivinen kirjoittaja. Johnson uskoi ihmisyyden pohjimmaiseen hyvyyteen, ja hänen pahatkin henkilöhahmot olivat jossain määrin taistelemassa jonkin positiivisen asian puolesta.


title: Nunnally Johnson

text: Johson oli kahdesti urallaan Oscar-ehdokkaana parhaasta käsikirjoituksesta. Hän oli ehdolla 1941 "Vihan hedelmistä" ja 1944 komediasta "Eläköön avioliitto". Johnson sai urastaa myös tähden Hollywood Walk of Famelle.


title: Raoultin laki

text: Raoultin laki on François-Marie Raoultin esittämä fysikaalinen malli, joka väittää, että ideaaliliuoksessa kunkin aineen osapaine on suoraan verrannollinen sen mooliosuuteen seoksesta ja sen höyrynpaineeseen puhtaana. Hyvin harva neste-neste-liuos noudattaa Raoultin lakia edes sinne päin, koska malli olettaa, että komponenttien keskinäiset koheesiovoimat (A–B) ovat yhtä suuret kuin kunkin komponentin koheesiovoimat puhtaana (A–A ja B–B), mikä pitää harvoin paikkaansa. Erittäin niukkaliukoisille aineille, kuten ilman kaasuille vedessä, käytetään Henryn lakia.


title: Raoultin laki

text: Kaavana ilmaistuna kunkin aineen osapaine formula_1 on:


title: Raoultin laki

text: missä formula_3 on aineen formula_4 höyrynpaine puhtaana ja formula_5 on aineen formula_4 mooliosuus, joten koko liuoksen (aineet A, B, ...) höyrynpaine on:


title: Raoultin laki

text: Raoultin laista voidaan johtaa esimerkiksi se, että suolaliuoksen kiehumispiste on korkeampi kuin puhtaan veden. Suolan höyrynpaine on nolla, mutta suolan mooliosuus ei, joten se on pois veden mooliosuudesta. Siten kokonaishöyrynpaine tulee vain vedestä:


title: Raoultin laki

text: Alemman höyrynpaineen takia liuosta pitää lämmittää vastaavasti korkeampaan lämpötilaan, jotta sen paine riittää kuplien tuottamiseen eli kiehumiseen.


title: Raoultin laki

text: Reaaliseokset poikkeavat Raoultin laista sekä positiivisesti että negatiivisesti. Negatiivinen poikkeama tarkoittaa, että seos on vähemmän haihtuvaa kuin komponentit sinänsä, ja kertoo sen, että molekyylien välille muodostuu jokin spesifinen vetovoima. Esimerkiksi kloroformin ja asetonin välille muodostuu vetysidos, jolloin seos on vähemmän haihtuvampi. Positiivinen poikkeama vastaavasti tarkoittaa, että seos on haihtuvampaa kuin komponentit sinänsä. Esimerkiksi kloroformi ja etanoli ovat tällainen seos.


title: Heikki Sappinen

text: Heikki Juhani Sappinen (s. 5. lokakuuta 1946 Turku) on entinen suomalainen telinevoimistelija.


title: Heikki Sappinen

text: Méxicon 1968 olympialaisissa Sappinen sijoittui joukkuekilpailussa kymmenenneksi, 12-ottelussa 40:nneksi ja erikoistelineillä parhaimmillaan renkailla 23:nneksi. MM-kilpailuihin hän osallistui vuosina 1966 ja 1970 sekä EM-kilpailuihin vuonna 1967.


title: Heikki Sappinen

text: Sappinen edusti kotimaassa Turun Urheiluliittoa. Hän voitti Suomen mestaruuden moniottelussa vuonna 1969, permannolla vuosina 1964 ja 1970 sekä renkailla ja hypyssä vuosina 1968 ja 1970. Hänen isänsä Simo Sappinen oli tunnettu voimistelun järjestöihminen. Hänen sisarensa Tuovi Cochrane ja Marja Ekman sekä serkkunsa Anneli Sappinen olivat myös maaotteluvoimistelijoita.


title: ALSAT-1

text: Alsat-1 on ensimmäinen Algerian avaruusjärjestön kehittämä satelliitti, joka laukaistiin avaruuteen 28. marraskuuta 2002.


title: ALSAT-1

text:
Se on mikrosatelliitti, jonka toteutuksessa englantilainen Surrey Satellite Technology-yritys toimi ohjaavana tahona. Satelliitin kokoa kuvaa sen 92 kg massa ja 240 W sähköteho. Se on 60 cm särmäinen kuutio. Aluksella on oma kylmäkaasutrusteri, joka mahdollistaa 560-640 km korkean kiertoradan tarkemman ylläpidon kuin ilman propulsiota.
Se kuvaa kahdella ESIS-kameralla (Extended Swath Imaging System) kolmella taajuudella. Kuvan resoluutio on 32 metriä. Satelliitin muistikapasiteetti on 9 Gbit.


title: ALSAT-1

text: Algeria on toteuttanut Alsat-2A- ja Alsat-2B-satelliitit, joiden laukaisusta Intiasta jouduttiin käymään neuvoteluita Yhdysvaltain kanssa yhdysvaltalaisen satelliittitekniikan vienninrajoitussäännöstän vuoksi, koska satelliiteissa on Yhdysvalloissa valmistettuja komponentteja. Näin siitä huolimatta, että Intia on viime vuosina saanut eräillä aloilla "suosituimmuusaseman" Yhdysvaltain kaupassa lähinnä siksi, että yhdysvaltalaiset yritykset pyrkivät Intian ase- ja ydinvoimarakennusmarkkinoille.


title: ALSAT-1

text: Alsat-2 laukaistiin intialaisella PSLV-kantoraketilla 12. heinäkuuta 2010 matalalle kiertoradalle.


title: Žiga Svete

text: Žiga Svete (s. 13. huhtikuuta 1985 Bled, Slovenia) on slovenialainen jääkiekkopuolustaja. Hän pelasi kaudella 2014–2015 Skotlannin liigaa (Elite Ice Hockey League) ja edusti Dundee Stars -joukkuetta. Kauden aikana hän vaihtoi HK Jesenice -seuraan Itävaltaan.


title: Žiga Svete

text: Svete on HK Sportina Bledin kasvatti. Hän pelasi ensimmäisen pääsarjakautensa Sloveniassa jo 15-vuotiaana kaudella 2000–2001. Vuodet 2003–2006 Svete pelasi HDD Olimpija Ljubljanan riveissä ja kauden 2006–2007 Italiassa. Sen jälkeen hän pelasi kaksi kautta enimmäkseen HK Jesenicessä Itävallan Österreichische Eishockey-Ligaa.


title: Žiga Svete

text: Svete pelasi kaudella 2008–2009 Mestis-joukkue Kajaanin Hokissa, jonne siirtyi siirtorajan kynnyksellä keväällä 2009.


title: Žiga Svete

text: Svete on pelannut myös yhdet A-sarjan MM-kisat (Itävalta 2005) sekä kahdet B-sarjan MM-kisat.


title: Juhani Rahikainen

text: Keijo Juhani Rahikainen (s. 26. kesäkuuta 1944 Mikkeli) on suomalainen, 1960-luvulla maajoukkueessakin usein kilpaillut telinevoimistelija.


title: Juhani Rahikainen

text: Méxicon 1968 olympialaisissa Rahikainen sijoittui joukkuekilpailussa kymmenenneksi, 12-ottelussa 48:nneksi ja erikoistelineillä parhaimmillaan hevosella ja nojapuilla 45:nneksi. Hypyssä hän oli paras suomalainen 49. sijallaan. MM-kilpailuihin hän osallistui vuonna 1966. Pohjoismaiden mestaruuskilpailuissa hän voitti kultaa joukkuekilpailussa vuonna 1967, hopeaa joukkuekilpailussa vuonna 1969 sekä pronssia nojapuilla ja renkailla vuonna 1967.


title: Juhani Rahikainen

text: Rahikainen edusti kotimaassa Mikkelin Kilpa-Veikkoja. Hän voitti Suomen mestaruuden hypyssä vuosina 1964, 1966 ja 1967, nojapuilla vuosina 1966, 1968 ja 1969, hevosella vuonna 1966 sekä renkailla ja rekillä vuonna 1969. Moniottelussa hän saavutti SM-hopeaa vuonna 1968.


title: Kinel

text: Kinel () on kaupunki Samaran alueella Venäjällä. Se sijaitsee Bolšaja Kinel -joen rannalla 41 kilometriä Samarasta itään. Kaupunki on Kinelin piirin keskus. Siellä risteytyvät Moskovaan, Orenburgiin ja Ufaan johtavat rautatiet. Asukkaita on 30 700 henkeä (vuonna 2010).


title: Kinel

text: Paikkakunta on syntynyt vuonna 1837. Vuonna 1877 sinne rakennettiin Samaran ja Orenburgin välisen rautatien asema, josta vuonna 1888 tuli risteysasema. Kaupunginoikeudet Kinel sai vuonna 1944.


title: Reino Heino

text: Reino Mikael Heino (s. 28. kesäkuuta 1941 Tampere) on entinen suomalainen telinevoimistelija.


title: Reino Heino

text: Méxicon 1968 olympialaisissa Reino Heino sijoittui joukkuekilpailussa kymmenenneksi, 12-ottelussa 67:nneksi ja erikoistelineillä parhaimmillaan renkailla 38:nneksi. MM-kilpailuihin hän osallistui vuonna 1966. Pohjoismaiden mestaruuskilpailuissa hän voitti kultaa joukkuekilpailussa vuonna 1967.


title: Reino Heino

text: Heino edusti kotimaassa Tampereen Sisua ja Tampereen Kilpa-Veljiä. Hän voitti Suomen mestaruuden rekillä vuonna 1968 sekä hevosella vuosina 1968 ja 1969. Moniottelussa hän saavutti SM-pronssia vuonna 1965. TUL:n mestaruuden hän voitti vuosina 1966–1968.


title: Reino Heino

text: Reino Heinon isä Yrjö Heino saavutti työläisolympialaisten nyrkkeilyssä pronssia vuonna 1937.


title: Madagaskarinvirtahevot

text: Madagaskarinvirtahepoihin kuului kolme Madagaskarilla elänyttä virtahepojen heimon lajia, kaikki kolme ovat kuolleet sukupuuttoon. Fossiileista nuorimmat ovat noin 1000 vuoden takaa. Virtahevot esiintyvät usein Madagaskarin asukkaiden suullisessa perimätiedossa. Eläimestä on havaintoja vielä vuodelta 1976, mutta todisteita virtahepojen säilymisestä saarella ei ole. Monien silminnäkijähavaintojen takia IUCN on määritellyt madagaskarinvirtahevot äskettäin hävinneiksi lajeiksi.


title: Madagaskarinvirtahevot

text: "Hippopotamus lemerlein" luita on löydetty lähinnä joista ja järvistä, tämän perusteella on päätelty että sen elintavat ovat olleet hyvin samanlaiset kuin nykyisellä virtahevolla. Laji oli suurin piirtein samankokoinen kuin kääpiövirtahepo. "Hippopotamus lemerlei" oli muuten rakenteeltaan hyvin samankaltainen virtahevon kanssa, luusto oli samanlainen ja silmät sijaitsivat korkealla päässä. Laji on luultavasti kehittynyt virtahevoista, jotka ovat evoluution kautta kääpiöityneet.


title: Madagaskarinvirtahevot

text: "Hippopotamus madagascariensis" eli uudemmalta nimeltään "Hexaprotodon madagascariensis" on puolestaan läheisempää sukua kääpiövirtahevolle kuin tavalliselle virtahevolle. Sen silmät sijaitsivat pään sivuilla samaan tapaan kuin kääpiövirtahevolla. Laji ei luultavasti ollut yhtä riippuvainen vesiympäristöstä kuin "Hippopotamus lemerlei". Suurin osa lajin fossiileista on löydetty Madagaskarin ylängön metsäalueita.


title: Madagaskarinvirtahevot

text: "Hippopotamus laloumena" luokiteltiin omaksi lajikseen 1990. Siitä tiedetään vain vähän, sillä siitä on löydetty vain osa leuasta ja jalkaluusta. Laji oli selvästi suurempi kuin muut madagaskarinvirtahevot ja vain vähän pienempi kuin virtahepo.


title: Alfred Schwarzmann

text: Karl Alfred Markus Schwarzmann (23. maaliskuuta 1912 Fürth – 11. maaliskuuta 2000 Goslar) oli saksalainen telinevoimistelija ja kolminkertainen olympiavoittaja. Hän taisteli Saksan armeijan laskuvarjojääkärinä toisessa maailmansodassa.


title: Alfred Schwarzmann

text: Schwarzmannin urheilu-uran huippuhetki osui Berliinin olympialaisiin 1936. Kotikisoissaan Schwarzmann voitti peräti viisi olympiamitalia: kultaa moniottelusta, hypystä ja joukkuekilpailusta sekä pronssia rekiltä ja nojapuilta.


title: Alfred Schwarzmann

text: Schwarzmann osallistui vielä 40-vuotiaana Helsingin kesäolympialaisiin 1952, joissa hänen onnistui voittaa vielä yksi olympiamitali, hopeaa rekiltä.


title: Alfred Schwarzmann

text: Schwarzmann taisteli toisessa maailmansodassa Saksan armeijan laskuvarjojääkärinä muun muassa Alankomaissa ja Kreetalla. Alankomaiden alueella sotiessaan Schwarzmann haavoittui luodin läpäistyä hänen keuhkonsa. Vuonna 1945 hänet ylennettiin majuriksi. Nimityksestä parin viikon kuluttua hän joutui brittien sotavangiksi.


title: Juha Jyrkäs

text: Juha Jyrkäs (s. 1981 Rauma) on Helsingissä asuva kanneltaja, kurkkulaulaja, runoilija, sanoittaja ja fennougristi. Hän soittaa ja laulaa etnorock-yhtyeessä Poropetra, joka ammentaa rockin ja etnon eri tyylisuunnista, kalevalaisesta runomitasta ja suomalais-ugrilaisista myyteistä ja legendoista. Lisäksi hänellä on yhtye nimeltä Tevana 3, joka soittaa metallia sähkökanteleella.


title: Juha Jyrkäs

text: Jyrkkään muita yhtyeitä ovat olleet muun muassa VMMA (punk metal), SahtiWaari (humoristinen folk metal) ja Alku (tribal-etno). Näiden lisäksi hän kirjoittaa sanoituksia etnometalliyhtyeille Korpiklaani ja Auringon Hauta. Keväällä 2010 hän julkaisi ensimmäisen soolodemonsa "Rokkia soitan", joka on metallia, rockia ja punkia 15-kielisellä sähkökanteleella soitettuna.


title: Juha Jyrkäs

text: Tevana 3 on vuonna 2010 perustettu metallimusiikkia soittava yhtye, joka käyttää sähkökanteletta perinteisen rockmusiikin sähkökitaran sijasta särömuurien ja kanteleriffien tuottamiseen. Yhtyeen perustivat sähkökanneltaja ja laulaja Juha Jyrkäs, basisti Aslak Tolonen ja rumpali Janne Väätäinen.


title: Juha Jyrkäs

text: "Mieron tiellä" -esikoislevy julkaistiin helmikuussa 2011. Samalla julkaistiin myös yhtyeen musiikkivideo kappaleesta "Syvempi on merten helma".


title: Judo kesäolympialaisissa 1972

text: Münchenin kesäolympialaisissa 1972 kilpailtiin judossa kuudessa miesten painoluokassa. Laji palasi olympiaohjelmaan kahdeksan vuoden tauon jälkeen oltuaan pois Méxicon kisoista 1968. Alankomaiden Willem Ruska voitti kultaa sekä raskaassa sarjassa että avoimessa luokassa. Samalla hänestä tuli judon ensimmäinen kaksinkertainen olympiavoittaja.


title: Kulkurin taivas

text: Kulkurin taivas on suomalainen vuonna 1998 valmistunut televisioelokuva, joka on 39 minuutin pituinen lyhytelokuva. Elokuvan on ohjannut Joona Tena. Tuottajina toimivat Taideteollinen korkeakoulu ja Cinergia Films. Pääosissa ovat Kalevi Haapoja, Turo Pajala ja Petra Karjalainen.


title: Fortitudo Bologna

text: Fortitudo Pallacanestro Bologna on bolognalainen koripalloseura. Seura on yksi Euroopan rikkaimmista ja perinteikkäimmistä. Seuran paikallisvastustaja on Virtus Bologna.


title: Fortitudo Bologna

text: Perinteikäs seura perustettiin jo vuonna 1932 ja joukkue saavutti Serie A:n vuonna 1966. Seura pääsi vuonna 1977 Korac Cupin finaaliin, joka oli siihen astisen historian paras saavutus. Joukkue putoili ja nousi eri sarjojen välillä, mutta vakiinnutti paikkansa korkeimmalla tasolla 1992, jonka jälkeen se ei ole pudonnut. Ensimmäisen mestaruutensa seura voitti 1998, kun se voitti Italian Cupin. Kaksi vuotta myöhemmin joukkue voittikin jo Italian mestaruuden. Seuraavaa mestaruutta sai odottaa viisi vuotta, mutta silloin joukkue pystyi voittamaan Italian Supercupinkin.


title: Fortitudo Bologna

text: Kauden 2008–2009 jälkeen joukkue putosi LegADuehen kun se hävisi viimeisen pelin Teramo Basketille 73-72. Heti ottelun loputtua Fortitudo teki protestin ottelun lopputapahtumista. Protesti ei kuitenkaan mennyt läpi, joten seura joutui hyväksymään putoamisen. Heinäkuussa 2009 Italian koripalloliitto pudotti seuran Serie A Dilettantiin talousongelmien vuoksi.


title: Pentti Elo

text: Pentti Olavi Elo (10. kesäkuuta 1929 Hämeenlinna – 4. kesäkuuta 1991 Hämeenlinna) oli suomalainen jääkiekko- ja maahockeypelaaja.


title: Pentti Elo

text: Elo kuului Suomen maahockeyn olympiajoukkueeseen Helsingissä 1952 ja pelasi kaikkiaan kymmenkunta kansainvälistä ottelua. Suomen mestaruuden hän voitti Hämeenlinnan Pallokerhon riveissä vuosina 1951, 1952 ja 1954.


title: Pentti Elo

text: Jääkiekossa Elo voitti Suomen mestaruuden Hämeenlinnan Tarmon joukkueessa vuosina 1948 ja 1949. SM-hopeaa hän sai vuosina 1947, 1950 ja 1951. Hän pelasi jääkiekossa yhden A-maaottelun ja neljä nuorten maaottelua.


title: Judo kesäolympialaisissa 1976

text: Montrealin olympialaisissa 1976 kilpailtiin judossa kuudessa miesten painoluokassa.


title: Howard Kendall

text: Howard Kendall (22. toukokuuta 1946 Ryton, Durham, Englanti – 17. lokakuuta 2015 Southport, Englanti) oli englantilainen jalkapalloilija ja jalkapallomanageri. Kendall edusti peliurallaan Prestonia, Evertonia, Birminghamiä ja Blackburniä, ja managerina myös Manchester Cityä, Notts Countya ja Sheffield Unitedia, mutta parhaiten hänet tunnetaan Evertonin managerina 1980-luvun menestysvuosilta.


title: Howard Kendall

text: Vuoden 1964 FA Cupin finaalissa Prestonin ja West Hamin välillä hän oli siihen mennessä nuorin Englannin cupin finaalissa esiintynyt pelaaja. Peliurallaan keskikenttäpelaajana Kendall voitti Englannin liigan mestaruuden vuonna 1970 (Everton). Hän muodosti yhdessä Alan Ballin ja Colin Harveyn kanssa Evertonin ns. The Holy Trinity -keskikentän 1960–1970-lukujen vaihteessa. Monien yllätykseksi Kendall ei koskaan pelannut Englannin maajoukkueessa.


title: Howard Kendall

text: Helmikuussa 1974 Kendall siirtyi Birminghamiin kaupassa, jossa hänen mukanaan siirtyi puolustaja Archie Styles ja 80 000 puntaa, kun Birmingham myi Evertoniin maalitykki Bob Latchfordin. Kolme vuotta myöhemmin Kendall siirtyi Blackburniin, jossa hän eteni pelaajamanageriksi. Kendallin johtama Blackburn oli lähellä nousua 1. divisioonaan, mikä herätti hänen vanhan seuransa mielenkiinnon, ja kesällä 1981 Kendall korvasi Evertonin managerina Gordon Leen. Kendallin ensimmäinen hankinta Evertonissa oli Neville Southall, mutta muutoin aika uudessa seurassa ei alkanut menestyksellisesti, ja tammikuussa 1984 huonosti menestyneen seuran managerin huhuttiin olevan lähellä potkuja.


title: Howard Kendall

text: Kendallin onneksi Evertonin suunta kääntyi juuri tuolloin, ja toukokuussa 1984 seura voitti Englannin cupin loppuottelussa Watfordin 2–0 Graeme Sharpin ja Andy Grayn maaleilla. Tästä alkoi Kendallin suuri menestyskausi, ja vuotta myöhemmin Everton voitti liigamestaruuden ja Euroopan cup-voittajien cupin, sekä vuonna 1987 uudelleen Englannin liigan. Heyselin tapahtumien vuoksi englantilaisjoukkueille asetetun eurocup-pelikiellon vuoksi Everton suljettiin muiden englantilaisjoukkueiden kanssa Euroopan kentiltä vuonna 1985, ja turhautunut Kendall siirtyi vuoden 1987 liigamestaruuden jälkeen Espanjaan Athletic Bilbaon manageriksi.


title: Howard Kendall

text: Aika Espanjassa ei tuonut menestystä, ja Kendall siirtyi vuonna 1989 Manchester Cityn manageriksi. Hän palasi Evertoniin vuonna 1990, mutta jätti seuran jouluna 1993. Myöhemmät manageripestit Notts Countyssa ja Sheffield Unitedissa eivät tuoneet erityistä menestystä. Kendall palasi kesällä 1997 Evertoniin, mutta hänet irtisanottiin heikosti sujuneen kauden jälkeen kesällä 1998. 1990-luvulla Kendall toimi kahteen otteeseen managerina myös Kreikassa. Vuonna 2005 Kendall nimitettiin Englantilaisen jalkapallon Hall Of Fameen.


title: Bigpoint

text: Bigpoint on saksalainen verkkoselain- ja latauspelejä valmistava yhtiö jonka perusti Heiko Huberts vuonna 2002. Yrityksen valikoimissa on tällä hetkellä yli 50 eri peliä. Näistä tunnetuimpia ovat selaimessa toimivat MMORPG-pelit Seafight ja DarkOrbit, joilla molemmilla on yli 25 miljoonaa rekisteröitynyttä käyttäjää. Darkorbitilla on yli 90 miljoonaa rekistöröitynyttä pelaajaa. Pelejä on käännetty 25 eri kielelle.


title: Bigpoint

text: Vuonna 2008 General Electric ja NBC Universalin omistama Peacock Equity Fund yhdessä GMT Communications Partnersin kanssa ostivat Bigpointin. Bigpointilla oli ollut jo ennen ostoa yhteistyösopimus pelien kehittämisestä NBC:n TV-kanavan Syfyn, entinen Sci Fi Channelin, kanssa.


title: Erkki Heikkilä

text: Erkki Ilmari Heikkilä (13. helmikuuta 1924 Viipuri – 22. marraskuuta 2000) oli suomalainen maahockeypelaaja ja pesäpalloilija. Hän työskenteli urheilutoimittajana ja toimi merkittävässä roolissa pesäpallokouluttajana ja -valmentajana.


title: Erkki Heikkilä

text: Erkki "Pulla" Heikkilä kuului Suomen maahockeyn olympiajoukkueeseen Helsingissä 1952 ja pelasi kaikkiaan kolme maaottelua. Torpan Poikien riveissä hän saavutti SM-hopeaa vuosina 1951 ja 1952.


title: Erkki Heikkilä

text: Pesäpallon SM-sarjaa Heikkilä pelasi 11 kauden ajan. Hän pelasi kahdessa Itä–Länsi-ottelussa ja yhdessä Liitto–Lehdistö-ottelussa. Peliuransa jälkeen hän toimi muun muassa Oulun Lipon valmentajana vuosina 1968–1970 ja Puna-Mustien valmentajana vuosina 1971–1972. Itä–Länsi-ottelussa hän toimi Lännen joukkueen valmentajana 11 kertaa. Hän oli Suomen Pesäpalloliiton liittokouluttaja vuosina 1948–1970 ja pääkouluttaja vuosina 1958–1970. Hän kehitti pesäpalloon neljän miehen polttolinjan. Vuoden pesäpallotuomariksi hänet valittiin vuosina 1957 ja 1960.


title: Erkki Heikkilä

text: Pöytätenniksessä Heikkilä saavutti SM-pronssia nelinpelissä vuonna 1948.


title: Erkki Heikkilä

text: Erkki Heikkilä ja vaimonsa Pirkko Heikkilä (o.s. Lahtinen) toimivat voimistelunopettajina Turussa.


title: Kantaja (oikeustiede)

text: Kantaja on oikeudenkäynnissä se osapuoli, asianosainen, joka on laittanut asian vireille tuomioistuimessa ja esittää kanteessaan yksilöidyt vaatimukset tuomioistuimen ratkaistavaksi. Kantajan vastapuolena on vastaaja.